Stručnjaci smatraju da Moskva jačanjem svoje odbrane može da obuzda rastuće ambicije Zapada na Arktiku.\nKako je saopštio Moisejev u obraćanju na 11. međunarodnom forumu „Arktik: Sadašnjost i budućnost“, koji je održan od 2. do 4. decembra u Sankt Peterburgu, Zapolarna grupa ruskih Oružanih snaga dobija savremenu vojnu tehniku i obnavlja infrastrukturu baza, što omogućava operativnije reagovanje na bezbednosne izazove. U isto vreme, jačaju i snage Obalske straže Pogranične službe FSB.\nPrema rečima Moisejeva, u delu Severne flote vrši se planirana isporuka „savremenih primeraka naoružanja, kao i vojne i specijalne tehnike opšte namene“. On je podsetio da Severna flota ima i grupu pomorskih strateških nuklearnih snaga i da Rusija to oružje vidi pre svega kao sredstvo za obuzdavanje i garant strateške stabilnosti u svetu.\n-Rusija je primorana da jačanjem Severne flote i Pogranične službe FSB odgovori na rastuće ambicije zapadnih država. Samo tako može da zaštiti interese Moskve u razvoju Severnog morskog puta i osvajanju najbogatijih mineralnih rezervi na šelfu Severnog ledenog okeana, izjavio je vojni ekspert Vadim Kozjulin za „RT“.\nPrema njegovom mišljenju, strateški cilj zapadnih država na Arktiku je sprečavanje vojnog i ekonomskog liderstva Moskve.\nGeopolitičku situaciju na Arktiku komplikuje odsustvo međunarodnih dogovora o podeli prirodnih bogatstava tog makroregiona i pravilima za osiguravanje plovidbe, smatra on. Kako bi postigao što povoljnije uslove u toku mogućih pregovora, Zapad je odlučio da dosledno povećava svoje vojno prisustvo na Arktiku, ocenio je analitičar.\n-Sada svaka zemlja ima svoje argumente u naučnom, ekonomskom, međunarodno-pravnom i, naravno, u vojnom smislu. Ali, SAD najviše od svih podržavaju vojni pristup rešavanju sporova. Vašington na Arktik gleda u svetlu geostrateške konfrontacije sa Rusijom i Kinom. To je deo takozvane politike obuzdavanja, objasnio je Kozjulin.\nU isto vreme, direktor Biroa za vojno-političke analize Aleksandar Mihajlov kaže u razgovoru sa „RT“ da Rusija jača kontrolu nad Severnim morskim putem, a da se „Sjedinjenim Američkim Državama to baš i ne dopada“.\n-Otuda i porast vojne aktivnosti NATO-a, pokušaji pritiska. Međutim, smatram da će trenutni tempo modernizacije infrastrukture i novog snabdevanja oružjem Severne flote pomoći da se Arktik zaštiti od bilo kakvih spoljnih pretenzija, konstatovao je stručnjak.\nDemonstracija vojne sile\nSa svoje strane, komandant Severne flote je tokom obraćanja na forumu posebnu pažnju skrenuo na jačanje vojnog prisustva Sjedinjenih Američkih Država i njihovih saveznika na Arktiku. Kako je naveo, države NATO-a nastoje da spreče dominaciju Rusije „svim mogućim sredstvima, uključujući demonstracijom vojne sile“.\nJoš jedan izazov za bezbednost Ruske Federacije na Arktiku je povećana aktivnost strateške avijacije SAD, upozorio je Moisejev, podsećajući da je ove godine Severna flota registrovala 28 aviona američkog vazduhoplovstva u različitim regionima Arktika.\nPrema njegovim rečima, Vašington ne krije da razmatra stalno vojno prisustvo na Arktiku i mogućnost upotrebe sile „kao sastavnog elementa opšte politike osiguravanja nacionalne bezbednosti“.\nEkspert smatra da „takve akcije predstavljaju provokacije i da negativno utiču na sistem regionalne bezbednosti u celini“.\nZamenik šefa departmana Obalske straže Pogranične službe FSB Rusije Vladimir Koblov predstavio je još jedan izveštaj na međunarodnom forumu. Kako kaže, odeljenja resora učestvuju u stalnim antiterorističkim vežbama i obuci, unapređuju borbenu obuku, uključujući zaštitu transportnih objekata i energetskog kompleksa.\nIstovremeno, graničari su počeli da dobijaju moderne brodove, prilagođene „za rešavanje čitavog spektra zadataka u arktičkim uslovima“, naveo je on. Prioritet u daljem razvoju sredstava i mogućnosti Obalske straže FSB Koblov vidi u osiguravanju plovidbe tokom cele godine u pograničnom području, što zahteva izgradnju ledolomaca.\n-U tu svrhu, prošle godine je porinut prvi trup pograničnog patrolnog broda za plovidbu na ledu, dodao je.\nRuska armija Arktik rusko naoružanje Severna flota Rusije Severna flota\n"NEMAMO ČIME DA SE BRANIMO": Kako je Ukrajina uništila sopstvenu flotu\nUKRAJINSKE vlasti su planski uništavale flotu i to je razlog što Ukrajina danas ne može da se brani od napada s mora, napisao je komentator Sergej Grabovski u članku za list „Denj“.\n17. 01. 2022. u 21:44\nKAO odgovor na jačanje vojnih potencijala SAD i NATO-a, Rusija će odgovoriti razvijanjem mega-naoružanja, odnosno razvojem novog tipa oružja koje zapadne zemlje ne posjeduju u svom arsenalu poput razvoja novih tipova multimegatonskih termonuklearnih bojevih glava.\nNOVI CRNI REKORD U SLOVENIJI: Još 8. 681 zaraženo, pozitivno više od 60 odsto urađenih testova\nU SLOVENIJI je danas potvrđen rekordan broj novozaraženih korona virusom - 8.681 od 13.803 testirana uzorka.\n10:33 GDE JE DANAS ZOLIN GLAS: Posle skandala u Melburnu, postoji još potreba za pravdom?


Sumrak Praskozorje - Domino\nNaslovna PopArt Film Sumrak Praskozorje\nRobert Pattinson kaže da jedva čeka snimanje četvrtog nastavka sage Sumrak – Praskozorje. On kaže da ga zanima kako će snimati scene seksa kojih bi trebalo da bude više nego u predhodna tri dela. Zbog mlađe ciljne grupe i stroge cenzure producenti su izbegavali scene nasilja, vampirske zube, krv i seks do sada.\n"Čitao sam četvrtu knjigu ( Sumrak Praskozorje ) i mene isto zanima kako će se to rešiti. Možda na kraju dobijemo ocenu da je film zabranjen za mlađe od 18. Zamislite da potpuno prenesemo scene iz knjige i pretvorimo Sumrak u zabavu za odrasle! U svakom slučaju, nadam se da neće potpuno cenzurisati film i da će scene biti zanimljive", rekao je Rob. Inače poslednji deo sage Sumrak će biti snimljen u dva dela, potvrdili su nedavno producenti.\nTreći deo Sumraka – Pomračenje, u biskope dolazi već 30. juna, a ako već niste pogledajte novi trejler.\nPrethodni tekstSeks i Grad netbook\nSledeći tekstGuardian preporučuje Sarajevo\nKristen Stewart i Robert Pattinson slikani zajedno\nRobert Pattinson priznao zločin


Januar 2022 - Page 4 of 23 -\nCentar za postkonfliktna istraživanja, Institut edukatora za ljudska prava (EIHR), Forum ZFD, Jevrejska zajednica u Sarajevu i JU Bosanski kulturni centar KS obilježili su 27. januar -Međunarodni dan sjećanja na\nNa užas većine birača SDP-a Zoki se prometnuo i u lojalnog partnera čudesno bogatog Dragana Čovića, predsjednika HDZ-ta BiH, bivšeg komunističkog muftije koji je zbog gospodarskog kriminala i odležao par godina u\n‘Naša privreda nikada nije proizvela više roba i usluga nego prošle godine’\nFederalni premijer Fadil Novalić, na sjednici Doma naroda Federalnog parlamenta na kojoj je većinom glasova prihvaćen Nacrt budžeta FBiH za ovu godinu, u obraćanju delegatima je kazao da rast ekonomije\nProf. dr. Jasmina Talam imenovana za dopisnu članicu K. Gustav Adolfs akademije švedske narodne kulture\nGlavni odbor Kungl. Gustav Adolfs Akademien för svensk folkkultur (Royal Gustavus Adolphus Academy of Swedish Folk Culture) imenovao je prof. dr. Jasminu Talam za dopisnu članicu. Kungl. Gustav Adolfs Akademien\nLana Pudar i Nedžad Husić najbolji sportisti Bosne i Hercegovine u 2021. godini\nSportski savez Bosne i Hercegovine sinoć je u Bihaću nagradio najuspješnije pojedince i ekipe u protekloj godini. Najprestižnija priznanja na 77. manifestaciji Izbora najuspješnijih sportista i ekipa BiH zaslužili su\nSvjedočenje Brčaka koji je s kućnog praga odveden u srbijanske logore: “A KAKO SE KAŽE U SARAJEVU – LIJEPO ILI LEPO?”\nUjutro, 05. aprila 1992. godine, ispred kuće u kojoj sam živio, u Brčkom, desile su se scene koje su podsjećale na scenarij nekog akcionog filma. Kroz prozor sam vidio najmanje\nDonji Vakuf: Oživio mlin star preko 100 godina\nEmir Zjajo u svom Donjem Vakufu poznatiji kao Mance oživio je mlin star preko 100 godina na kojem melje sve vrste žitarica koje uspije kupiti od eko proizvođača a najčešće


Mikrobiologija - Uni-Chem\nUni-chem nudi širok spektar savremenih rešenja za dijagnozu zaraznih bolesti i otkrivanje bakterijske kontaminacije u industrijskoj primeni. Snabdevamo laboratorije za javno zdravlje, kliničke laboratorije, prehrambene kompanije, akreditovane laboratorije za monitoring i farmaceutske laboratorije.\nPortfolio proizvoda uključuje podloge za kultivaciju bakterija, rešenja za ispitivanje osetljivosti na antimikrobna sredstva, kontrolne sojeve (mikroorganizme za kontrolu kvaliteta), kao mnoge druge.\nZastupajući vodeće svetske kompanije pomažemo da svet bude zdraviji, čistiji i sigurniji.\nOxoid je deo Thermo Fisher Scientific grupe, i jedan od najvećih svetskih proizvođača i distributera mikrobioloških podloga i drugog dijagnostičkog materijala. Kao lider u oblasti mikrobiologije, Oxoid snabdeva kliničke, industrijske, istraživačke i akademske laboratorije širokim spektrom visoko kvalitetnih proizvoda već duže od 50 godina.\nRemel, deo kompanije Thermo Fisher Scientific, svetski je lider u proizvodnji i distribuciji proizvoda za prikupljanje i transport uzoraka, brzih biohemijskih panela za identifikaciju mikroorganizama, lateks aglutinacionih testova, kontrolnih sojeva za kontrolu kvaliteta i još mnogo toga. Opsežan portfolio proizvoda uključuje vrhunske performanse.\nTrek kao deo Thermo Fisher Scientific grupe posvećen je razvoju proizvoda za ispitivanje osetljivosti AST i identifikaciju patogena.\nLiofilchem s.r.l. (Italija) je osnovan 1983. godine i od tada snabdeva tržište visokokvalitetnim proizvodima namenjenim mikrobiološkim laboratorijama. Delokrug rada firme Liofilchem obuhvata kliničku mikrobiologiju, Food & Beverage i Bio-pharmu.\nRosco Diagnostica (Danska) je kompanija sa iskustvom od 50 godina u proizvodnji antibiogram i dijagnostičkih tableta. Svi proizvodi su proizvedeni u skladu sa smernicama IVD EU 98/79 i nose CE znak.


HOĆE HAOS NA BALKANU\n22.02.2019. 11:43h 22.02.2019. 11:43h\nPredsednik kosovskog parlamenta Kadri Veselji pozvao je Severnu Makedoniju i Crnu Goru, sada članice NATO, da se okupe protiv Srbije. Iz Srbije stižu oštre osude ove provokacije.\nVeselji je uz sve ovo zapretio i da je lično spreman da se suoči sa Srbijom, kao pre dve decenije, kada je, inače, bio šef obaveštajne službe (ŠIK) zločinačke OVK. Kako je rekao, ne bi sedeo kod kuće ako bi Srbija probila granicu na Kosovu.\n- Priština treba da sluša SAD, koje žele da zaustave ruski uticaj na Balkanu. Makedonija i Crna Gora su u NATO, mi nismo, hajde da se svi okupimo protiv Srbije - rekao je Veselji, koji je poznat kao "gospodar Kosova" i čovek iz senke, za kog se sumnja da i danas kontroliše tokove novca na KiM, kriminal, trgovinu drogom, naftom...\n- Ja ću se suočiti sa Srbijom kao što sam se suočio pre 20 godina. Inšala (ako da bog), više neće biti borbe. Jedanaesta godišnjica nezavisnosti je upravo završena. Sačuvaj bože da Srbija probije granicu Kosova, ne verujem da bih mogao da ostanem kod kuće. Ne želim, Gospode bože, da se to desi, bolje da ja onda nastradam, nego vojnik KBS - kazao je on. Poručio je da vlada Ramuša Haradinaja nikada neće pasti zbog zahteva Srbije i nametnutih taksa na srpsku robu:\n- Nismo mi ovde da njega nadmudrimo, nego smo tu zajedno sa premijerom da budemo što jači, mi smo protiv Aleksandra Vučića.\nHisterični pozivi Veseljija za regionalno ujedinjenje protiv Srbije i Vučića, prema oceni direktora Kancelarije za KiM Marka Đurića, najsnažnija su potvrda koliko se predsednik Vučić nepokolebljivo bori za državne i nacionalne interese.\n- Ta borba očigledno daje rezultate i to najopasnijeg među Albancima čini nervoznim i uplašenim, do te mere da najavljuje povratak u šumu, gde je svojevremeno i pekao svoj kriminalni i teroristički zanat.\nVeselji se plaši Vučića i mrzi ga\nMinistar odbrane Aleksandar Vulin kaže da Veselji dobro zna da je najveća pretnja nezavisnom Kosovu politika Aleksandra Vučića, zato ga mrzi i zato ga se plaši:\n- Svi koji misle da će "veliku Albaniju" nahraniti Srbijom, dočekaće da gledaju kako im se otima zemlja i kako se na njihovim prostorima stvara druga država. Očekujem da se Crna Gora i Severna Makedonija oglase i osude poziv na rat, ali i da EU upozori zločinca da pretnje ratom nisu dozvoljene. Šta god drugi radili, građani Srbije mogu da budu spokojni - vojska Srbije je u stanju da zaštiti svoj narod i zemlju.\nKadri VeseljiAleksandar VučićMarko ĐurićKosovoAleksandar Vulin


"Politički lideri sa suprotstavljenih strana nisu vjerovali jedni drugima niti su imali viziju za budućnost. Kao mladi čovjek u to vrijeme, nisam vidio što se može dobiti saradnjom nasuprot podjelama. Sada znam da je moja zemlja platila visoku cijenu za ekstremni nacionalizam”, piše Vučić.\nPredsjednik Srbije smatra da su lideri u regiji "odlučili učiti na starim pogreškama", da su nadišli "gorka neprijateljstva koja su nas uništila", te dasada zemlje Zapadnog Balkana ujedinjava želja da se priključe Evropskoj uniji.\n"Ipak moramo također priznati da je težak posao i dalje ispred sebe. Sada kada je većina zemalja Zapadnog Balkana ujedinjena u ambiciji da postanemo dio Evropske unije, a EU je objavila novu strategiju za regiju, imamo jedinstvenu priliku za djelovanje", piše Vučić.\nVučić zagovara stvaranje zajedničkog tržišta na Zapadnom Balkanu koje bi da se udvostručilo strane investicije. On ističe da slobodan protok roba, usluga, ljudi i kapitala učinit će našu regiju privlačnom za ulaganja.\n"Ekonomska integracija će slomiti regionalne granice koje nas dijele od zajedničkog napretka, te će učiniti državne granice manje značajnima”, piše Vučić te podsjeća da je "Zapadni Balkan osjetio iz prve ruke destruktivne efekte nacionalizma".\nProcitano 1800 puta


Odlicna hrana, ambijent i usluga - komentar za Terminal GastroBar, Beograd, Srbija - TripAdvisor\nRestorani u blizini – Terminal GastroBar\nTerminal GastroBar – aktivnosti u blizini\nOdlicna hrana, ambijent i usluga - Terminal GastroBar\n“Odlicna hrana, ambijent i usluga”\nKomentar o hotelu Terminal GastroBar\nBore Stankovica 17, Beograd 11400, Srbija\n+381 62 8002017\nRangiran na 1. mestu od 1.688 Restorani u Beogradu\nOdlicna hrana, ambijent i usluga\nRestoran se nalazi na prelepoj lokaciji, ima veoma lepu baštu i unutrašnjost samog restorana. Hrana je za svaku preporuku, naročito suši, gambori... ćuretina sa mlincima! Hrana je sveža i ukusno pripremljena, naravno lepo servirana. Usluga je nenemetljiva, ali uvek tu za vas. Sve pohvale!\nPostavite korisniku ljilja41 pitanje o: Terminal GastroBar\nHvala korisniku ljilja41\nTijana_Radosavljevic, Menadžer za odnose sa javnošću objekta Terminal GastroBar, je odgovorio/la na ovaj komentarOdgovoreno pre 1 nedelju\nHvala Vam na izdvojenom vremenu da napišete ovako divan komentar.\nTijana R, Menadžer za odnose sa javnošću\nTerminal Gastro Bar\nNapišite komentarKomentari (759)\n9–13 od 760 komentara\nNajbolji bar u Beogradu\nOdlican bar u najboljem delu Vracara. Odlicna atmosfera, dobra hrana, sjajna usluga i veliki izbor pica i cedjenih sokova.\nPostavite korisniku Dejan P pitanje o: Terminal GastroBar\nHvala korisniku Dejan P\nHvala puno na predivnom komentaru.\nListam slike po telefonu i naidjem na sliku od proslog leta na terasi ovog prelepog restorana. Kada me nije mrzelo da udjem na trip advisor i napisem komentar posle vise od 6 meseci posete znači da je restoran stvarno vredan pomena.\nHrana - Odlična ( očekivano u restoranu ovog tipa)\nOno sto je kod nas presudno u restoranima top klase kao sto je ovaj je usluga i komunikacija sa osobljem. A sve smo vam objasnili ako vam kazemo da smo se posle prvog kontakta sa konobarom osećali kao da smo tu 100ti put. Apsoulutnih 5 zvezdica za ovo mesto\nPostavite korisniku YoNenad pitanje o: Terminal GastroBar\nHvala korisniku YoNenad\nTijana_Radosavljevic, Menadžer za odnose sa javnošću objekta Terminal GastroBar, je odgovorio/la na ovaj komentarOdgovoreno pre 2 nedelje\nPosetili smo Terminal posle duzeg vremena...utisak je mnigo bolji,hrana ukusna,deci meni lepo osmisljen,izuzetan ambijent...hvala konobaru Danijelu na paznji i ljubaznosti\nPostavite korisniku Ljubicica12 pitanje o: Terminal GastroBar\nHvala korisniku Ljubicica12\nPreporuka za sve gurmane i sladokusce,odlican izbor za uzivanje u hrani,picu,ambijentu sa ljubaznim osobljem,posebno pozdrav konobaru Vladanu\nPostavite korisniku Peraa12345 pitanje o: Terminal GastroBar\nHvala korisniku Peraa12345\nZahvaljujemo se na divnim rečima.\nPutnici koji su gledali informacije o mestu Terminal GastroBar gledali su i\nSvi restorani u Beogradu (1688)\nTerminal GastroBar – bili ste tamo? Ispričajte nam utiske!\nSvi hoteli u: Beogradu (102)\nRestorani (1.688) | Hoteli (102) | Aktivnosti (610)


Od Karakale do Putina: manipulisanje prošlošću - Kultur!Kokoška\nAutor: Gordana Milanović Vizualnosti 14.02.2016.\nJedna od definicija prošlosti, koja podrazumeva vreme kao linearni kontinuum, glasi: „Prošlost se nalazi na vremenskoj skali pre sadašnjosti i na nju se ne može uticati, dakle prošlost je nepromenjiva.“ Stvari koje su se već dogodile sastavni su, neodvojiv deo prošlosti i zdravorazumski se može zaključiti da se ne mogu poništiti i preobraziti. Ali, da li je to zaista tako?\nSve ono što se dogodilo, što se nalazi iza sadašnjeg trenutka, čuvamo u sećanjima, pamćenju i materijalnim, opipljivim stvarima, koje se i te kako mogu preobraziti. Pretpostavljamo da se sa predhodnom rečenicom donekle slažete, ali i da se pitate kako svedočanstvo o nekome ili nečemu možemo zvanično promeniti? Vi i mi verovatno ne možemo, ali pojedini poseduju takvu privilegiju i moć.\nDakle, na pitanje da li se prošlost može preokrenuti, može se reći ne, ono što se desilo – desilo se. Ali, naša interpretacija prošlosti, naš doživljaj, podložan je manipulacijama!\nAko ti se prošlost ne dopada – izmeni je!\nLatinski izraz damnatio memoriae koji u bukvalnom prevodu znači „osuda sećanja“ predstavljao je kaznu kojom su antički vladari pokušavali da obrišu pojedine segmente prošlosti ili, preciznije rečeno, pojedince. Iako je sličan princip postojao u egipatskoj i grčkoj kulturi, ovakva vrsta osude posebno je bila popularna u Rimskom carstvu.\nRimski Senat, ali i određeni carevi, dali su sebi pravo da izbrišu iz istorije uspomenu na izdajice i osobe za koje su smatrali da su osramotile Rim. U praksi, kazna damnatio memoriae mogla se primenjivati na sve one koji su predstavljali prepreku vladarskom autoritetu. Osuđeni nisu smeli biti upamćeni, već ih je trebalo proterati iz kolektivnog sećanja, a svaki trag njihovog postojanja morao se izbrisati. Za Rimljane biti zaboravljen predstavljalo je veću kaznu od oduzimanja života, pa je negiranje nečijeg postojanja bilo najekstremniji oblik poniženja.\nBratska mržnja u Rimskom carstvu\nJedan od najpoznatijih primera „osude sećanja“ je slučaj rimskih imperatora Karakale i Gete. Nakon smrti oca Septimija Severa 211. godine, dva brata postala su savladari Rimskog carstva. Želeći vlast samo za sebe, Karakala je iste godine naredio ubistvo Gete, kao i mnogih njegovih pristalica – u progonima je stradalo više od 20.000 ljudi. Ali surovom vladaru to nije bilo dovoljno. Uspomena na brata narušavala je političku propagandu Karakale, pa je on izrekao „osudu sećanja“ prema Geti, nastojeći da poništi tragove njegovog života i kratke vladavine.\nPortret dinastije Severa – A gde je Geta? Preuzeto sa Wikipedia\nTako je Geta po Karakalinoj naredbi „nestao“ sa porodičnog portreta na kom su preostali vladar, vladarka i jedini dosledan naslednik. Naime, dinastički portret prikazuje Septimija Severa i Juliju Domnu sa potomcima Karakalom i osobom čije telo se jasno uočava ali ne i lik. Rub glave i dalje je vidljiv, ali brisanje lica portretisanog simbolično aludira na brisanja njegovog postojanja. Karakala je tokom svoje vladavine težio da uništi sve moguće opipljive dokaze o postojanju svog brata. Na monumentalnoj kapiji Arcus Argentariorum Geta je ponovo „iščezao“, ali ovoga puta nije jedini. Skulptura Karakaline supruge Flavije Plaucile takođe je uništena. Rimski imperator pokušao je da ukloni sve one koje je smatrao smetnjom i preprekom, što se odnosilo ne samo na Getu već i na Flaviju. Smatra se da je ugovoren brak od samog početka započeo loše, i da je Karakala prezirao suprugu kao i njenu naviku da rasipa novac. Nakon što je saznao da Flavija sa svojom porodicom učestvuje i zaveri protiv imperatorske dinastije, proterao ju je iz grada a zatim, kako se navodi, naredio njeno ubistvo i sprovođenje damnatio memoriae.\nPored uklanjanja lika osobe osuđene na zaborav sa slika i skulptura, njihov život je negiran i brisanjem imena sa spomenika i iz zvaničnih dokumenata.\nKaznu damnatio memoriae izrečenu nad Getom imperator je očigledno temeljno sproveo jer je do danas sačuvano samo nekoliko primera koji prikazuju lik osuđenog. Međutim, činjenica da za njega uopšte znamo svedoči o delimičnom neuspehu izmene prošlosti. Veliki broj kovanica sa predstavom Gete slobodno je cirkulisao Rimskim carstvom i, zajedno sa sačuvanim spisima hroničara ovog vremena, onemogućio potpuno zaboravljanje njegovog lika. Karakala nije upotpunosti uspeo u svojoj nameri, ali kazna „osude sećanja” izmenila je naše vidjenje i doživljaj Getine ličnosti, a samim tim i prošlosti.\nPrazno je mesto gde bio si Geta….. i izbrisana imena Gete i Flavije. Preuzeto sa Rom-Forum i Britanski muzej\nSovjetsko negiranje prijateljstva\nIdeja damnatio memoriae bila je prisutna i nakon antičkog doba. Njeno kontinuirano postojanje može se objasniti činjenicom da gotovo svaki čovek može da navede neki događaj ili osobu koje bi želeo da zaboravi i izbriše iz sećanja. Većina ljudi sa prošlošću ostaje pomirena i prihvata je takvu kakva jeste, ali pojedini ipak nisu ostajali skrštenih ruku.\nSad ga ima! Preuzeto sa Wikipedia\nSad ga nema! Preuzeto sa Wikipedia\nJednu od najpoznatijih kampanja u duhu damnatio memoriae sproveo je u ne tako davnoj prošlosti Josif Staljin: vernog pristalicu, političara i obaveštajca Nikolaja Ježova, on je osudio na smrt i zaborav. Ježov je bio fanatično odan sovjetskom lideru i posebno se istakao kao direktor Narodnog komeserijata unutrašnjih poslova. Odigrao je glavnu ulogu u godinama Velikog terora, kada su pod njegovim rukovodstvom vršena hapšenja i likvidacije brojnih članova državnog, vojnog i partijskog vrha. Ježovljeva surova dela poprimila su stihijski karakter u takvoj meri da se i sam Staljin okrenuo protiv njega.\nNegativnoj reputaciji doprinosile su razvratne aktivnosti, opjanja i biseksualne afere u koje se često upuštao. Uhapšen je i osuđen za izdaju 1939, a naredne godine je streljan. Za sovjetsku javnost Nikolaj Ježov je jednostavno iščezao. Za to se pobrinuo Staljin naredbom da se unište fotografije i dokumenti u kojim se spominje ime omraženog političara jer je, u okviru dalje Staljinove političke propagande, bliska povezanost sa Ježovim stajala kao nepoželjna, negativna stavka. Dobar primer damnatio memoriae sprovedene protiv Ježova predstavlja fotografija na kojoj su zajedno prikazani on i Staljin, a koja je složenim procesom retuširanja podvrgnuta izmenama. U Staljinovom društvu Ježov više nije prisutan. Njegovim uklanjanjem Staljin je simbolično poručio da za njega Nikolaj Ježov nije nikada postojao.\nAko ti se prošlost dopada – oživi je!\nS druge strane, prošla vremena obiluju događajima i ličnostima koji se posebno pamte, slave i veličaju. Pri kreiranju političke ideologije vladari često manipulišu prošlošću kako bi u sadašnjem trenutku sebe uzdigli i veličali. Neretko su carevi, kraljevi, vojvode, grofovi oživljavali prošlost kroz umetničke porudžbine. Želeli su da se predstave u svetlu značajnih momenata koji su obeležili određene epohe, ali i da pokažu veštački konstruisanu povezanost sa mitološkim ličnostima ili istorijskim velikanima, kako bi stekli poseban ugled i legitimitet.\nFascinacija antičkim herojem\nBurgundski vojvoda Filip Dobri koji je vladao u periodu od 1419. do 1467. godine posebno se ističe kao vladar koji je oštroumno i pažljivo kreirao političku propagandu zasnovanu na povezivanju sebe sa istorijskim legendama, pričama i likovima. Specifičan karakter teritorije kojom je vladao nametao je vojvodi konstantnu potrebu za potvrđivanjem vladarskog i dinastičkog legitimiteta. Kroz osvajanja, razborite političke poteze i porodične veze Filip Dobri ujedinio je grofovije i vojvodstva na teritoriji današanje Francuske, Holandije, Belgije i Luksemburga. Iako u teoriji vazal francuskog kralja i germanskog cara, burgundski Vojvoda težio je da u praksi vlada potpuno nezavisno. Zahvaljujući ogromnom bogatstvu bio je u prilici da poručuje raskošna, skupocena umetnička dela kojima je veličao svoju moć i ugled – a u njima se može uočiti insistiranje na sličnosti sa Aleksandrom Makedonskim. Ovaj antički heroj u periodu kasnog srednjeg veka postao je ideal viteških vrlina i oličenje savršenog vladara, a vojvoda je pronalazio paralele koje bi ga sa njim povezale.\nU oslikanom rukopisu koji govori o životu i delima Aleksandra Makedonskog pronalaze se direktne aluzije koje upućuju na burgundskog vojvodu. Opis Aleksandrovog pohoda na Istok, na Persiju, simboliše želju Filipa Dobrog da se i sam zaputi ka toj strani sveta. U neprekidnom strahu od proširenja Otomanske imperije evropski vladari kao jednu od svojih životnih misija isticali su pokretanje krstaškog rata i borbu za zaštitu i očuvanje hrišćanske vere. Pokoreni Persijanci simbolisali su Osmanlije koje će lično Filip Dobri zaustaviti. Pored toga još jedna paralela jasno se ističe: kao što je makedonski vladar kroz svoja osvajanja ujedinio ogromnu teritoriju, tako je i burgundski Vojvoda izgradio stabilnu i moćnu državu od niza francuskih i germanskih vazalnih teritorija.\nNa nekoga ličiš Aleksandre…? Ah, da, na Filipa Dobrog. Preuzeto sa Palata Andrea Doria\nVrhunac manipulacije lika Aleksandra Makedonskog u cilju političke propagande Filipa Dobrog dostignut je na tapiseriji koja prikazuje osvajanja antičkog heroja. Njegova dostignuća ne obuhvataju samo horizontalno teritorijalno proširenje, već i vertikalno. Kako to? Tako što makedonski vladar u kavezu kojeg pridržavaju neobična leteća stvorenja osvaja nebeske visine, ali i morske dubine koje istražuje u, kako se na prvi pogled čini, tegli (verovatno srednjovekovnoj verziji podmornice). Aleksandar Makedonski ima lik burgundskog Vojvode, što direktno nameće poruku o Filipu Dobrom kao njegovom dostojnom nasledniku i vladaru čija moć ne poznaje granice. Ova tapiserija izlagana je nekoliko puta pri značajnim dvorskim ceremonijalima gde je vojvoda svojim savremenicima i očevicima poručivao: Ja sam drugi Aleksandar Makedonski!\nPobuđivanje božanske prirode\nCar Svetog Rimskog carstva i kralj Ugarske i Češke, Rudolf II, koji je vladao u periodu od 1576. do 1612, bio je veliki poštovalac nauke i istaknuti mecena umetnosti. Njegovi portreti svedoče o poistovećivanju sa božanskom prirodom mitoloških ličnosti, koje su u periodu renesanse intrigirali čovekovu svest i maštu. Legenda o Herkulu posebno je odgovarala ukusu Rudolfa II i istovremeno je bila deo tradicije Habzburške dinastije. Junak i polubog koji je ubio nemejskog lava bio je uzoran modeli i Rudolfovom predhodniku caru Maksimilijanu koji se oslovljavao kao „Hercules Germanicus“.\nNa jednom od portreta Rudolfa II, vladar je prikazan u antičkoj togi sa krznom lava prebačenim preko ramena dok s lakoćom gazi čudovište – hidru koja ima nekoliko glava. Slika jasno upućuje da je car oličenje antičkog božanstva, ali ujedno i legitimni nastavljač dinastije čiji su se članovi poistovečivali sa snagom Herkula. Portret se može sagledati i u kontekstu političkih ciljeva Rudolfa II koji poručuje da će kao i Herkul pokazati hrabrost, štititi svoju teritoriju i obezbediti mir i red u carstvu.\nPosebno je zanimljiva slika na kojoj je lik cara sačinjen od niza povrća, voća i cveća. Ovaj portret, delo je umetnika Đuzepea Arćimbolda i predstavlja oličenje fasciniranosti renesansnog uma bizarnim, zagonetnim i neobičnim stvarima, koje su privlačile i samog Rudolfa II. Naziv dela, Vertumnus, upućuje na antičko božanstvo, zaštitnika godišnjih doba, biljaka, bašta i voćnjaka. Ipak, ova slika ne predstavlja puko slaganje biljnih motiva u cilju oponašanja ljudske anatomije. Njena dublja simbolika upućuje na plodno, bogato i raskošno carstvo kojim upravlja habzburški vladar. Na taj način mitološke legende i priče oživljene su u cilju kreiranja političke propagande vladara i poistovećivanja sa karakteristikama božanstava.\nRudolf II kao Vertumnus, ili kao vegetarijanska poslastica. Preuzeto sa Wikipedia\nAntički bog među nama\nPraksa ponovnog oživljavanja prihvatljivih uzora daleke prošlosti nesumnjivo je aktuelna i danas. To potvrđuje specijalani rođendanski poklon namenjen predsedniku Rusije Vladimiru Putinu. U moskovskoj galeriji „Crveni oktobar“ simpatizeri ovog državnika organizovali su kontroverznu izložbu 12 Putinovih dela? Da li vas to asocira na nešto? Možda dvanaest Herkulovih zadataka? Možda. Svaka dilema okončava se kada se pogledaju izložbeni eksponati. Na svakoj slici Putin je prikazan kao antički polubog Herkul čija dela, kako su autori ove izložbe sagledali, direktno aludiraju na borbu ruskog predsednika protiv terorizma, korupcije, oligarhije, itd. Svaka scena nosi posebnu simboliku: Ubijanje nemejskog lava – borba protiv terorizma, Istrebljenje stimfalske ptice – stop bombardovanju u Siriji, Čišćenje Augijeve štale – borba protiv korupcije, Obračun sa Kerberom – borba protiv Sjedinjenih Američkih Država…\nNešto je čudan ovaj nemejski lav, ali i Herkul, preuzeto sa NY Mag\nPutin u akciji, preuzeto sa NY Mag\nUmetnost kao instrument u procesu kreiranja vladarske ideologije snažno je sredstvo kojim vladari i državnici mogu da nametnu pažljivo birane poruke i ideje, manipulišući istorijom, mitologijom, pamćenjem i sećanjem, kreirajući kako nove doživljaje i interpretacije prošlosti, tako i savremene predstave o sebi. Ekstremni primer ruskog predsednika Vladimira Putina možda je prevazišao granice politizacije umetnosti i savremenog ukusa. Što je mnogo – mnogo je, ali ostaje da prosudite sami…\ndamnatio memoriaeFilip DobriGetaJežovKarakalamanipulisanje prošlošćupolitička propagandaPutinRudolf IIStaljin\nPrethodni tekst(Crvena) Ljubav, seks, droga i krdo jednoroga\nNaredni tekstDžezologija za početnike: 10 esencijalnih albuma (1. dio)


ACB: Pirineji previsoki za „Barsu“ - KOS magazin\nACB: Pirineji previsoki za „Barsu“\nŠpanski klubovi koji se takmiče u ACB ligi, njih 16, imaju tri neugodna gostovanja, što zbog snage lokalnih timova što zbog dugih putovanja. Reč je o Kanarskim ostrvima (Tenerife i Gran Kanarija) do kojih se od Madrida leti oko 3 sata, a isto toliko putuje se autobusom od Barselone do Andore. Barselona i Huventud su u maloj prednosti jer idu direkrno autobusom, možda i Saragosa „hvata prečicu“ preko Ljeide, a svi ostali prvo moraju da dođu do Barselone pa da se onda još tri sata autobusom „klackaju“ do Pirineja, pošto u Andori nema aerodroma. Povrh svega, čeka ih neugodan rival koji u ACB ligi igrao po sporazumu dve države jer je Andora, kao što se zna, nezavisna.\nSnagu Andore osetila je u nedelju Pešićeva Barselona. Izgubila je 84-86 pošto je od početka do kraja bila u rezultatskom zaostatku, tek je u samom finišu malo „našminkala“ semafor ali poraz je poraz, nebitno da li je sa 2 ili 12 poena razlike. Moguće da je Barsu stigao umor posle gostovanja, i pobede u Istanbulu protiv Efesa, ali ritam od dva meča nedeljno, uključujući i putovanja, odavno je standard na koji svaki profesionalni klub mora da se navikne.\nPešićevu četu razbili su senegalski centar Musa Dianje (19 poena, 7 skokova) i naš reprezentativac Dejan Todorović (na slici) koji je ubacio 17, i uhvatio 6 lopti. Isto toliko, 17 poena, dao je i Čeh David Jelinek. Dejan Musli nije ulazio u igru. Andora je dobila bitku pod koševima (35-26 odnos skokova). “Barsin” najbolji igrač opet je bio Nikola Mirotić, autor 17 poena uz 6 skokova mada ga trojke nisu služile kao na prethodnim mečevima, pogodio je jednu iz 4 pokušaja. Drugi strelac sa 14 poena bio je Brendon Dejvis, inače MVP septembra, sa prosečnim indeksom vrednosti 30.\nPoraz Barse iskoristili su da se izdvoje Real Madrid i Burgos, najveće iznenađenje prva tri kola. Real je dobio na Tenerifima uz dosta muka, ali je dobio. Meč je sa dve trojke u finišu odlučio Serhio Ljulj. Ukupno je dao 19 poena ali ovih 6 su bili najvažniji. Trojke je šutirao 5/8. dvojke 2/3. Valter Tavarez je dao samo 5 poena ali je uhvatio 10 lopti, Džordan Miki je uz 11 poena imao i 6 uhvaćenih lopti. Real je imao čak 45% pogođenih trojki (15/33). Domaći tim se borio do poslednjeg trenutka ali nedostajao je još jedan igrač na nivou Đorđija Šermadinija, koji je dao 20 poena i uhvatio 7 lopti.\nŠta reći za Burgos? Treću pobedu ostvario je u Badaloni zahvaljujući trojici raspoloženih igrača: Erl Klark je dao 20 poena i uhvatio 12 lopti, i sa indeksom 30 postao MVP 3. kola. Tad Mekfejden je dao 18, a Brazilac Augusto Lima 16 poena uz 10 skokova. Slovenac Klemen Prepelič sa 21 poenom (1/5 trojke, 12/13 penali) nije mogao sam da parira raspoloženom triju gostiju. Solidan je bio Alen Omić sa 13 poena i 7 skokova.\nErl Klark, MVP kola\nDramatičan meč odigran je u Vitoriji gde je Unikaha slavila sekund pre kraja posle sumnjivog faula nad Haimeom Fernandezom, koji je sigurno pogodio oba bacanja. Prethodno je Unikahu u život vratio Džoš Adams sa dve trojke. Dao je 23 poena (5/9 trojke). Domaći tim je prokockao vođstvo na poluvremenu od 49-36, nije ga sačuvao iako je do pobede nedostajao samo sekund. Posle koša Šengelija Baskonija je vodila 77-76, ali je usledio pomenuti (sumnjivi) faul nad Fernandezom…\nI drugi srpski trener poražen je u 3. kolu, Estudijantes Aleksandra Džikića poklekao je u komšijskom derbiju sa Fuenlabradom koju je predvodio Ukrajinac Vjaćeslav Bobrov sa 19 poena i 8 skokova. U Džikićevom timu najefikasniji je bio Dario Brizuela sa 22 poena, dok je Nemanja Dangubić za 20 minuta dao 3 poena sa slabim procentom šuta:1/2 dvojke, 0/4 trojke, 1/1 penali.\nValensija je, bez Vanje Marinkovića, lako nadigrala Betis sa 11 igrača koji su se „upisali“ i najboljim Bojanom Dubljevićem (14 poena, 10 skokova). Manresa je izgubila kod kuće od Gran Kanarije iako je imala raspoloženog Džordana Dejvisa, autora 28 poena, ali je upravo on promašio poslednji šut za pobedu. Goste je predvodio grčki veteran Janis Burusis sa 18 poena i 5 skokova. Naš Nikola Radičević je igrao samo 6 minuta i za to vreme dao 2 poena. Od naših igrača solidnu partiju pružio je Dejan Kravić.\nU meču Obradoiro-Bilbao Basket igrana su dva produžetka, na kraju je bilo 98-96 za domaćina a Kravić je dao 12 poena i uhvatio 9 lopti. U regularnom delu bilo je 73-73 pošto je Litvanac Arnoldas Kulboka pogodio trojku i odveo goste u nastavak. Prvi produžetak završen je 11-11, drugi je Obradoiro dobio 14-12.\nRezultati 3. kola: Mursija-Saragosa 89-73, Obradoiro-Bilbao Basket 98-96, Tenerife-Real Madrid 71-76, Huventud-Burgos 74-82, Fuenlabrada-Estudijantes 93-85, Manresa-Gran Kanarija 74-76, Valensija-Betis 95-72, Baskonija-Unikaha 77-78, Andora-Barselona 86-84.\nTabela: Real Madrid, Burgos 3-0, Valensija, Saragosa, Bilbao Basket, Barselona, Mursija, Andora 2-1, Baskonija, Manresa, Gran Kanarija, Tenerife, Estudijantres, Unikaha, Fuelabrda, Betis, Obradoiro 1-2, Huventud 0-3.


SMRT U PORODICI RADE MANOJLOVIĆ: Pevačica se zbog tuge i očaja povukla iz posla! | Novosti.RS\nPEVAČICA Rada Manojlović već duže vreme se ne eksponira javno, a sada je otkrila zbog čega je odlučila da neko vreme provede u medijskoj ilegali.\n- Nažalost, zbog porodične tragedije koja me je zadesila, da je sreće pa da ovu godinu pamtim samo po koroni. Sredinom godine preminula nam je nana, baka po majci, za koju smo sestra i ja bile enormno vezane i koja je bila najvažnija ženska figura u nasem životu, posle smrti mame. Bila nam je oslonac i zamena za mamu 16 godina, tako da smo to baš teško podnele i dosta se povukle, kao što vidite i po meni i po mom učešću u javnom životu i medijskim istupima. Jednostavno, to me je jako poremetilo emotivno i ništa što se dešava oko mene mi nije bilo važno, a kamoli neki novinski članci i komentari raznih licnosti. Pa čak ni korona. Prijalo mi je da se povučem od svega - izjavila je Rada za "Idj", pa dodala da je ipak optimista po pitanju odvijanja buduće situacije sa koronom.\nObjava koju deli Radmila Rada Manojlovic (@radamanojlovic)\n- Ipak, kao što rekoh, život ide dalje i uvek ima razloga i energije za osmeh, ljubav, sreću, uspeh i nove pobede. Svima želim srećniju i uspešniju Novu 2021. godinu, da budu jaki, zdravi, da čuvaju i vole i sebe i svoje bližnje, da se ohrabruju, da ne padaju pod uticaj loših vesti, da se sklanjaju maksimalno i od loših vesti i od loših ljudi, da se drže sebe i svoje porodice, ljudi koji im zele dobro, da se smeju, gledaju dobre filmove, serije, čitaju zanimljive knjige, bilo šta što će im nahraniti i ojačati duh, jer, na kraju balade, mi smo sami krojači svoje sreće, istina je da nas život stavlja u razne situacije, ali mi biramo način na koji ćemo se izboriti sa tim. Ne može ti niko ništa ako ga ne pustiš. Zato svima želim glavu gore, osmeh na lice i idemo dalje.\nscena estrada Rada Manojlović pevačica


novi sad regionalna prestonica biciklizma | Magazin | Stil\n2. avgust, 08:07\nNOVI SAD: REGIONALNA PRESTONICA BICIKLIZMA 0 Podeli Podeli na facebook Podeli na twitter Podeli na viber Pošalji na mail\nEvropsko prvenstvo u planinskom biciklizmu, brojne manifestacije, lokalna politika koja aktivno promoviše biciklizam, te mesto na međunarodnoj "Biciklističkoj Dunavskoj ruti", potvrdile su status Novog Sada kao neformalne regionalne prestonice biciklizma.\nJubilarno trideseto Evropsko prvenstvo u planinskom biciklizmu održaće se u Novom Sadu između 12. i 15. avgusta na zidinama Petrovaradinske tvrđave. Ova sportska manifestacija najvišeg ranga, koja se redovno održava od 1991. godine, po prvi put će se održati u Srbiji ali i na prostorima nekadašnje Jugoslavije.\nOrganizatori najavljuju da će publika imati priliku da uživa u vožnji nekih od najvećih imena ovog sporta kao i dolazak reprezentacija najvećih evropskih zemalja, te najavljuju nastup oko 500 biciklista iz 44 evropske zemlje kao što su Francuska, Španija, Italija, Poljska, Danska, Holandija, Belgija, Hrvatska, Rumunija, Crna Gora, Bosna i Hercegovina, Slovenija, Severna Makedonija,...\nMeđu reperezentativcima Srbije očekuje se nastup Jovane Crnogorac, koja je i naša olimpijska reprezentativka.\nLokacija Petrovaradinske tvrđave odabrana je iz više razloga i kao takva jeste jedinstvena. Za razliku od dosadašnjih takmičenja koja su se organizovala van grada, staza ide i po bedemu tvrđave, vodi kroz podzemne tunele, a takmičari prolaze tik uz posetioce, što će biti novo iskustvo i za jedne i za druge.\nIzvor: Promo/Dragan Kurucić\nAtraktivnost lokacije svakako je doprinela i odluci najvažnijeg globalnog sportskog TV kanala "Eurosport" da uživo emituje prenos.\nEvropsko prvenstvo organizuje Biciklistički savez Srbije, Vojvođanska asocijacija biciklističkih klubova i Biciklistički klub Novi Sad, a podržavaju ga Grad Novi Sad, Pokrajinski sekretarijat za sport i Ministarstvo omladine i sporta.\nTradicija vožnje bicikla u Novom Sadu datira iz druge polovine XIX veka, kada je osnovan prvi biciklistički klub. Od tada do danas Novi Sad sa svojih preko 100 km uređenih biciklističkih staza, uslugom iznajmljivanja bicikala te lokalnom politikom koja subvencioniše kupovinu dvotočkaša postala je neformalna regionalna biciklistička prestonica.\nNovi Sad je prvi grad na Balkanu koji nudi uslugu iznajmljivanja gradskih bicikala. Od 2011. godine mreža "NS Bike" omogućava da na petnaest stanica raspoređenih širom grada iznajmite oko 130 bicikala. Sve je vrlo jednostavno i praktično. Cena iznajmljivanja bicikla na jedan dan je manje od jednog evra.\nIzvor: Promo/Dejan Knežević\nPromovišući biciklizam kao zdrav i ekološki prihvatljiv način prevoza, lokalne vlasti u saradnji sa udruženjem "Novosadska biciklističa inicijativa" subvencionišu kupovinu novih bicikala. Ideja lokalne samouprave je da se kroz saradnju sa biciklističkim organizacijama poveća broj biciklista na ulicama te da se smanji zagađenje vazduha iz saobraćaja.\nDa je Novi Sad grad biciklista potvrdiće vam ne samo većina njegovih stanovnika već i niz biciklističkih manifestacija i takmičenja koja se ove godine održavaju. Uostalom, Evropska biciklistička ruta EuroVelo 6 (tzv. Dunavska ruta) koja povezuje Nant na Atlantskom okeanu sa Konstancom na Crnom moru prolazi kroz Novi Sad.\nTuristčka organizacija Grada Novog Sada\nnovi sad biciklisti bicikl


MOTOR blog » Uhapšena organizovana kriminalna grupa zbog krađe automobila Uhapšena organizovana kriminalna grupa zbog krađe automobila – MOTOR blog\nUhapšena organizovana kriminalna grupa zbog krađe automobila\nMinistarstvo unutrašnjih poslova Vlade Republike Srbije saopštilo je da su policijski službenici Službe za borbu protiv organizovanog kriminala ovog ministarstva juče, u saradnji sa policijskim službenicima MUP-a Republike Crne Gore, sinhronizovanom akcijom uhapsili 16 članova organizovane kriminalne grupe koja se bavila švercom ukradenih automobila.\nU saopštenju se navodi da su oni uhapšeni zbog postojanja osnovane sumnje da se ova kriminalna grupa u dužem vremenskom periodu bavila krađom putničkih motornih vozila, a potom ih krijumčarila i prodavala na teritoriji Crne Gore.\nOva organizovana kriminalna grupa je neke od ukradenih putničkih motornih vozila vraćala vlasnicima uz novčanu nadoknadu.\nNa teritoriji Srbije uhapšeno je osam osoba, dok su pripadnici MUP-a Republike Crne Gore takođe lišili slobode osam lica.\nPolicijski službenici MUP-a Republike Srbije i MUP-a Republike Crne Gore nastavljaju dalji rad na ovom predmetu, na prikupljanju dokaza i identifikaciji kako osumnjičenih, tako i oštećenih lica, dodaje se u saopštenju.\nUhapšena organizovana kriminalna grupa zbog krađe automobila was last modified: November 13th, 2009 by Goran Aničić\nRusi tuže GM?\nDefinisanje saradnje sa “Fijatom” u narednim nedeljama


:: Naslovna strana > Prezentacije, predavanja, kursevi, seminari, okrugli stolovi > OSTALO > GIZ/AMBERO-ICON Projekat "Unapredjenje upravljanja...\nNaziv GIZ/AMBERO-ICON Projekat "Unapredjenje upravljanja zemljištem na nivou lokalnih samouprava u Srbiji" - iskustva pilot projekata\nCiljne grupe Urbanisti, planeri, ekolozi iz uprave i javnih i privatnih preduzeća\nOblast Planiranje urbanog razvoja (urbanističko planiranje, uvođenje novih planskih instrumenata)\nPredavači Dr Ratka Čolić, dipl.inž.arh.\nTermin održavanja Petak, 28.03.2014. godine,\nPočetak u 10:30 časova\nKratak opis U okviru aktivnosti GIZ/AMBERO-ICON Projekta ’’Unapređenje upravljanja zemljištem na nivou lokalnih samouprava u Srbiji’’, tokom 2011/2013 testirani su različiti instrumenti planiranja održivog urbanog razvoja. Korišćeni su u planiranju razvoja novog stambenog naselja, komercijalno-stambenih zona, brownfield lokacija, urbane obnove, razvoja turističkog područja i zaštite prirodnih vrednosti, integralnog urbanog razvoja centralnih gradskih zona. Čine ih: tehnike participacije i transparentnosti (kao deo socijalne održivosti), studija izvodljivosti i prethodna studija izvodljivosti (ekonomska održivost), studija uporednog vrednovanja, SPU, ekološka komenzacija (ekološka održivost), urbani dizajn (provera urbanističkih rešenja) i Strategija integralnog urbanog razvoja (EU instrument planiranja urbanog razvoja).\nCilj i očekivani rezultati Širenje informacija o iskustvima i rezultatima projekta, Otvorena diskusija- rezultati primene novih instrumenata, problemi, prihvatljivost u našim uslovima, dalji koraci projekta\nGIZ/AMBERO-ICON Projekat "Unapredjenje upravljanja zemljištem na nivou lokalnih samouprava u Srbiji" - iskustva pilot projekata\n1. Žaklina Gligorijević, 200000903\n2. Dragana Đorđević, 200001703\n3. Bela Kaić, 203035303\n4. Aleksandar Ristić, 200136713\n5. Stanislava Batrićević, 300E15906\n6. Jasmina Biševac, 200027603\n8. Nataša Mitreski, 200080905\n9. Tamara Tasić, 200124210\n10. Dušica Černicin, 200100907\n11. Duška Mrvoš, 200113509\n12. Snežana Stanković, 200081005\n13. Slobodan Dimitrijević, 200041103\n15. Kona Crnogorčević, 200031503\n16. Milica Sovrlić, 203126511\n17. Marina Božić, 200020703\n18. Milan Mihelić, 201142914\n19. Jelena Bošnjaković Ćirović, 200121510\n21. Staniša Stojković, 202049203\n22. Vera Tomašević, 300146403\n23. Suzana Milošević, 201116409\n24. Tatjana Simonović, 200090906\n25. Jasna Mićić, 200063004\n26. Nataša Strugarević, 201135813\n28. Gorana Čanković, 200113909\n29. Svetlana Drakulić Stefanović, 200098207\n30. Ruža Penezić, 200050103\n31. Mirjana Paunović, 200002603\n32. Vladan Branković, 202135913\n33. Karolj Terteli, 200098407\n34. Kornelija Evetović-Cvijanović, 200012203\n35. Dragana Mijatović, 200071304\n36. Petar Andrić, 200012303\n37. Mila Arsović, 201085005\n38. Ana Milivojević, 200115309\n40. Marica Mijajlović, 200093206\n41. Tijana Aksentijević Adamović, 200085505\n42. Slađana Šarić, 200085605\n43. Ljiljana Šubara, 200001003\n44. Neda Marković, 300B67805\n45. Vlastimir Čarnojević, 200031903\n46. Violeta Petrović, 200032003\n47. Ljiljana Bojanić, 201050003\n48. Đurica Dolovački, 201066004\n49. Snežana Pavlović, 201069704\n50. Slavica Ferenc, 100001903\n51. Miomira Vasović, 100021413\n52. Jadranka Jelić, 381013912\n53. Ana Mitić, 300L56512


Jessica Alba se izvinila mušterijama zbog neefikasne kreme za sunčanje – Tračara\nOdbranila svoj proizvod (foto: Wenn)\nOdbranila svoj proizvod (foto: Wenn)Nakon što su nezadovoljni korisnici napali kompaniju Honest, čiji je jedan od vlasnika glumica Jessica Alba, oni su na svom sajtu napisali “da preduzimaju sve kako bi korisnici bili zadovoljni i zdravi”.\n“Zaštita ljudi koje volimo je razlog osnivanja Honest kompanije. Kao roditelji, žao nam je što čujemo da je bilo ko imao negativnih iskustava s napom kremom. Napavili smo je kako bimo zaštitili našu decu. Kao i sve što radimo, ozbiljno shvatamo i zaštitu od sunca” piše na sajtu kompanije. “Naš tim je pažljivo pregledao kremu kako bi se uverila da je po najvišim standardima. Napravili smo novu kremu koja je vodootporna čak 80 minuta i ima bolju formulu koja omogućava lakše korišćenje”.\nKada su se na internetu pojavile vesti o lošim kritikama koje je dobila pomenuta krema za sunčanje, vlasnici kompanije su rekli da garantuju efikasnot i bezbednost proizvoda. Jessica i Christopher Gavigan su rekli da je krema prošla sve testove s najboljim ocenama. “Ono što nam najviše znači je vaše poverenje. Hoćemo da lično porazgovaramo sa vama kako bismo vas uverili u bezbednost proizvoda” rekli su vlasnici kompanije.\nPrevPrethodna vestLewisa Hamiltona ismejali fanovi zbog nove frizure\nNaredna vestMilan Stanković: Ne krijem da je Rada deo mog života!Next


Home O nama ...\nPrivredno drustvo za promet, proizvodnju i usluge Infotech Studio d.o.o osnovano je 2009. godine sa sedistem u Nisu. Osnovna delatnost privrednog drustva jeste razvoj sistema za pracenje i kontrolu industrijskih procesa, sistemi kontrole pristupa, razvoj sistema baziranih na RFID tehnologiji i software-ski inzenjering. Takodje se bavimo projektovanjem uredjaja i celokupnih sistema prema zahtevima korisnika te distribucijom industrijskih PC racunara i komponenti.\nSvoju misiju vidimo u unapredjenju poslovanja svojih klijenata kroz uvodjenje savremenih tehnologija u svakodnevno poslovanje.\nS ponosom isticemo da od samog osnivanja uspesno saradjujemo sa firmom IEI Technology Corp. jednim od vodecih proizvodjaca industrijskih PC racunara i komponenti ciji smo partner i ovlasceni distributer za podrucje Republike Srbije.\nIako mladi po postojanju okupljamo izvanredan tim strucnjaka za razvoj i realizaciju slozenih sistema. Posedujemo dugogodisnje iskustvo u planiranju, vodjenu i realizaciji projekata najrazlicitijih namena, od knjigovodstvenih, preko industrijskih, medicinskih pa sve do resenja implementiranih u vojnoj industriji.\nSvojim klijentima nudimo siroku, kvalitetnu i zaista poptunu uslugu\nnudimo sirok spektar industrijskih proizvoda izuzetnog kvaliteta\npruzamo besplatnu a kompletnu strucnu savetodavnu pomoc oko izbora odgovarajucih komponenti za odredjenu primenu\nza Vase potrebe projektujemo i izradjujemo uredjaje i sisteme bazirane na najsavremenijim tehnologijama\nspremni da zajedno sa Vama ucestvujemo u projektima i zajedno stvaramo nove vrednosti\nnudimo Vam mogucnost zajednickog nastupa na tenderima jer zajedno smo jaci\ni iznad svega zelimo da doprinesemo da zemlja u kojoj zivimo postane poznata po kvalitetnim proizvodima i uslugama kao i po visokom zivotnom standardu.\nAko i Vi to zelite na pravom ste mestu .....\nS ponosom Vam predstavljamo nase partnere\nPrvredno društvo za promet, proizvodnju i usluge\nmob: +381 63 547543


U Sarajevu održana prva konferencija namijenjena isključivo Beauty i Fashion blogerskoj zajednici - Klix.ba\n26.5.2015. u 09:13\nU posljednjoj nedjelji maja organizovan je vrlo zanimljiv blogerski susret, ali ne na internetu već u Kongresnom centru Hotela Terme na Ilidži, pored Sarajeva, saopšteno je iz Avona.\nDogađaj je zanimljiv iz niza razloga a jedan od njih je svakako i činjenica da je to bio prvi skup u Bosni i Hercegovini kada su u pitanju isključivo Beauty i Fashion blogeri.\nImajući u vidu sve veći značaj blogova koji tretiraju teme vezane za modu i ljepotu, odnosno imajući u vidu broj blogova koji se bave modom i ljepotom kao i njihovu brojnu publiku, Avon se odlučio za organizaciju konferencije Digital Divas by Avon, koja je nakon niza uspjeha u nekim evropskim zemljama dočekala i bosanskohercegovačko izdanje.\nŠejla Korjenić, PR specijalista kompanije Avon, je izjavila:\n"Glavni cilj konferencije bio je, okupljanje domaćih blogera kako bi na mjestz događaja razmijenili svoja iskustva ali i kako bi kroz zanimljiva predavanja i praktične radionice spoznali nove tehnike rada i korisne informacije. Kao kompanija smo uočili potrebu da napravimo upravo jednu ovakvu konferenciju na kojoj ćemo blogerima, koji su za nas veoma bitni partneri, omogućili da nauče nešto novo i naravno ta znanja primjene na svojim blogovima.“\n"Svi koji misle da će uspjeh doći preko noći varaju se i neće uspeti u ovom svijetu. Potrebno je mnogo truda i strpljenja da bi rezultati došli. Ali ukoliko vas rad na blogu upotpunjava i osećate se bolje kada pišete, nastavite tako a uspjeh će doći.“\nVladan Gavrić sa bloga Lonely robot in a wasteland, jedan od najprominentnijih modnih blogera u našoj zemlji pričao je o blogerskoj perspektivi iz muškog ugla te o svom radu u sklopu Fashion.Beauty.Love Street Style projekta:\n"Mnogima je čudno da vide muškarca u ovom svijetu, ali to je sasvim normalna stvar i moram istaći da je na zapadu to sasvim uobičajena praksa i gdje su muškarci jako zastupljeni u svijetu modnih blogova.“\n"Kao dio svog poslovanja kompanija Avon će i dalje nastaviti svoju uspješnu saradnju da blogerskom zajednicom Bosne i Hercegovine te će nastaviti s organizacijom posebnih događaja namjenjenih upravo blogerima s ciljem jačanja blogerske scene na teritoriji naše države", navode iz Avona.\ninternet zanimljivosti Hotel Terme\nOvo su najljepše crkve i katedrale na svijetu\n25.05.2015. u 21:19


Nedelja svesti o mozgu 2019 ŽIVOT JEDNOG MOZGA - Gde sa decom? Najaktuelnija dešavanja za decu u Beogradu\nNedelja svesti o mozgu 2019 ŽIVOT JEDNOG MOZGA\nKada i kako se razvija naš nervni sistem? Kako se on menja kroz razne životne dobi? Šta sve utiče na razvoj našeg nervnog sistema? Koja je veza između naših creva i mozga i važi li ona fraza „follow your gut“? Kako to razvijamo emocije i prate li nas osećaji naših predaka i danas? Ako Vas interesuje da saznate odgovore na ova i mnoga druga pitanja, posetite našu sedmodnevnu manifestaciju posvećenu upravo tome – životu jednog mozga!\nStudentska sekcija Društva za neuronauke Srbije ove godine slavi 10. rođendan i 8. put za redom organizuje globalnu manifestaciju – Nedelju svesti o mozgu. Studenti biologije, medicine, farmacije i psihologije su se potrudili i pripremili raznovrstan program na temu razvića nervnog sistema pod sloganom „Život jednog mozga“. Manifestacija će se održati u periodu od 11 – 16. marta na nekoliko lokacija u gradu.\nOvogodišnju Nedelju svesti o mozgu ćemo otvoriti žurkom u Klubu F povodom koje ćemo proslaviti 10 godina rada sekcije.\nU Galeriji nauke i tehnike SANU će vas i ove godine čekati naša interaktivna postavka i sjajni volonteri koji će Vas sprovesti kroz svaki deo iste i biti spremni da odgovore na vašu radoznalost o životu jednog mozga!\nU saradnji sa Centrom za promociju nauke organizujemo dečije radionice pod nazivom ,,Zvezdano nebo“. Kao i svake godine, subotu u Galeriji nauke i tehnike SANU posvećujemo najmlađim i najslađim ljubiteljima nauke.\nZa studente smo i ove godine pripremili posete različitim laboratorijama i institutima, a za srednjoškolce radionice pod nazivom “Depresija ne godi – budi na slobodi“ u Američkom kutku koje će se pozabaviti jednim od velikih problema današnjice – depresijom. Pokušaćemo da razbijemo stigme vezane za mentalno zdravlje i ukazati na važnost održavanja mentalne higijene.\nS obzirom na široku tematiku manifestacije za vas smo pripremili i raznovrsna naučno – popularna predavanja u ArtGet galerija Kulturnog centra Beograd i Galeriji nauke i tehnike SANU. Renomirani predavači sa Medicinskog, Biološkog i Filozofskog fakulteta Univerziteta u Beogradu, Klinike za neurologiju Kliničkog centra Srbije, Instituta za biološka istraživanja “Siniša Stanković“, Dečije univerzitetske klinke Tiršova i članovi Srpskog saveta za mozak će vas upoznati sa svojim oblastima istraživanja koja su povezana sa tematikom manifestacije.\nKlub studenata filozofije\n20.00 Otvaranje: Potpredsednik Društva za neuronauke Srbije dr Selma Kanazir, Laboratorija za molekularnu neurobiologiju Odeljenja za neurobiologiju Instituta za biološka istraživanja “Siniša Stanković“ i član Društva za neuronauke Srbije dr Ivana Bjelobaba, Laboratorija za neurohemiju Odeljenja za neurobiologiju Instituta za biološka istraživanja “Siniša Stanković“\n17.00 Uloga mikrobiote creva u odnosu imunskog i nervnog sistema, dr Đorđe Miljković, Institut za biološka istraživanja “Siniša Stanković“\n17.45 Evolucija koncepta moždane smrti, ass. dr Višnja Pađen, Klinika za neurologiju Kliničkog centra Srbije\n18.30 Vakcinacija i razviće, dr Srđa Janković, Univerzitetska dečija klinika Tiršova\n19.45 Tikovi – bolest ili prolazna pojava u sazrevanju mozga, ass. dr Nikola Kresojević, Klinika za neurologiju Kliničkog centra Srbije\n17.00 Uticaj sredinskih aminokiselina na aktivnost neurona – uloga ekscitotoksičnosti u neurodegeneraciji, ass. dr Svetolik Spasić, Medicinski fakultet, Institut za patološku fiziologiju “Ljubodrag Buba Mihailović“\n17.45 Spavanjem do razvoja sportskih performansi, doc. dr Dragan Hrnčić, Medicinski fakultet, Institut za medicinsku fiziologiju “Rihard Burijan“\n18.30 Razvoj mozga iz ugla dečijeg psihijatra, doc. dr Milica Pejović, Medicinski fakultet, Institut za mentalno zdravlje\n19.45 Estetski razvoj, doc. dr Dragan Janković, Filozofski fakultet\n17.00 Titat, titan među genima – kako smo otkrili novu bolest, ass. dr Stojan Perić, Klinika za neurologiju Kliničkog centra Srbije\n17.45 Razvoj mozga od rođenja do adolescencije, prof. dr Ksenija Krstić, Filozofski fakultet\n18.30 Genetske osnove moždanog udara, ass. dr Aleksandra Pavlović, Klinika za neurologiju Kliničkog centra Srbije\n19.15 Bolesti starenja, doc. dr Miloš Bajčetić, Medicinski fakultet, Institut za histologiju i embriologiju “Dr Aleksandra Đ. Kostić“\n17.00 Fokalna kortikalna displazija – razvojna anomalija mozga koja izaziva epilepsiju, dr Savo Raičević, Služba za patohistologiju Kliničkog centra Srbije\n17.45 Novine u oblasti neurodegenerativnih oboljenja, prof. dr Elka Stefanova, Klinika za neurologiju Kliničkog centra Srbije\n18.30 Putevi učenja – ko pravi mostove, student Meteja Manojlović, Filozofki fakultet\n19.15 Od glodara do delfina i čoveka – uspon i pad adultne neurogeneze, ass. dr Ivan Zaletel, Medicinski fakultet, Institut za histologiju i embriologiju “Dr Aleksandra Đ. Kostić“\n14.00 Sesija Srpskog saveta za mozak:\n– O kooperaciji Univerziteta i industrije za dobrobit pacijenata – iskustva EU, prof. dr Pavle Anđus\n– Kako se boriti sa Parkinsonovom bolešću? Pogled iz ugla pacijenata, Jelena Savić\n– Elektrokonvulzivna terapija – šok ili lek?, dr sci. Zvezdana Stojanović\nKompletan program na manifestaciji je besplatan i svi ljubitelji neuronauka su dobrodošli!


Zbog objave na Fejsbuku - kazna 500 evra: Milija osuđen zbog vređanja direktora Uprave policije | Region | Novosti.rs\nM. S. | 24. januar 2020. 09:47 | Komentara: 1\nMilija Goranović iz Nikića koji je uhapšen u sredu jer je policija procenila da je statusom na svom Fejsbuk profilu vređao direktora Uprave policije Veselina Veljovića, kažnjen je sa 500 evra u Sudu za prekršaje u Nikšiću.\n- Ne prdnjavi prdnjavo ljudska, navodno je napisao Goranvić, što je konstatovano zahtevom za pokretanje prekršajnog postupka protiv njega, koji se u vreme postavljanja statusa nalazio u Ulici 13. jul u Nikšiću.\nPROČITAJTE JOŠ: "Ne prdnjavi, prdnjavo ljudska": Goranović uhapšen zbog vređanja Veljovića putem "Fejsbuka"\n- Time je posledica nastupila na javnom mestu, jer se ponašao uvredljivo prema direktoru Uprave policije Veselinu Veljoviću na način što je na svom profilu pod imenom 'Goranović Milija' postavio komentar: 'Ne prdnjavi, prdnjavo ljudska", piše policija koja je Goranoviću oduzela i mobilni telefon.


HITNO! POSAO Agent prodaje u call centru Subotica - 64 aktuelna posla - Oglasi za posao Jooble\nPosao Agent prodaje u call centru Subotica\nProdaja prirodnih proizvoda za domacinstvo i licnu higijenu\nOpis Potrebni saradnici za online i katalosku prodaju Limes proizvoda. Zarada 33% . Proizvodi su na prirodnoj bazi koriste se za domacinstvo i licnu higijenu. Trazis posao ?JAVI SE LIMES JE PRAVO RESENJE\n...Opis zaduženja: Obilazak kupaca na dodeljenom regionu Prezentovanje i prodaja kompanijskog asortimana kupcima Pružanje informacija o proizvodima Analiza konkurencije i zastupljenosti robe u tom regionu Istraživanje tržišta i pronalaženje novih kupaca Izrada izvestaja...\nAgent prodaje u call centru Subotica


Merlinka, dobila predstavu. Uskoro premijera – Poznati.info\nMerlinka, dobila predstavu. Uskoro premijera\nReditelj Stevan Bodroža priprema predstavu „Merlinkina ispovest“, koja će biti premijerno izvedena 30. januara u Domu omladine u Beogradu. Ova monodrama rađena je prema autobiografiji transvestita Vjerana Miladinovića „Terezin sin“.\nTekst je dramski uobličio Miladin Ševarlić, dobitnik Sterijine nagrade i drugih priznanja, zaključno sa Zlatnim beočugom za trajni doprinos kulturi Beograda.\nProducent komada je gej aktivista Predrag Azdejković, a izvođenje su pomogli Vlada Republike Srbije – Kancelarija za ljudska i manjinska prava i Ambasada Holandije.\nVjeran Miladinović Merlinka brutalno je ubijen u noći između 22. i 23. marta 2003. godine u blizini Osnovne škole „Zaga Malivuk“, u beogradskom naselju Krnjača.\nNjegovo telo pronađeno je tek nakon mesec dana, 23. aprila, u fazi raspadanja. Obdukcijom je utvrđeno da ga je ubica najpre davio, a potom više puta udario u glavu zidarskim čekićem.


Makedonija | Kalafat\nOvaj unos je objavljen četvrtak, 17. septembar 2015. u 9:04 am\ti objavljeno pod Akcije.\tMožete pratiti sva reagovanja na ovaj unos preko RSS 2.0 dovoda.\n« Izvorište Moravice i Devica 20. septembra\nDevica/ Skrobnica-Bogovo guvno-Izvor Moravice 27. septembra »


Đavolja Varoš - Mističan Svetski Fenomen u Južnoj Srbiji\nPočetna Prolom Banja Atrakcije\nBez ulice, Đake, Prolom Banja\nĐavolja varoš - najbitnije informacije\nNa obroncima Radan planine nalazi se redak prirodni fenomen koji krasi atar sela Đake. Od Kuršumlije je udaljena svega 30 kilometara i obavezan je stanica prilikom svake posete ovom kraju. O specifičnosti ove prirodne znamenitosti posebno svedoči činjenica da je bila u trci za sedam svetskih čuda prirode sve do finala 2010 godine. Brojne narodne legende ispričane su o lokalitetu Đavolja varoš, a među njima je i priča o skamenjenim svatovima čiji greh je sprečila Božja sila. Vlada Republike Srbije ceni je kao prirodno dobro od izuzetnog značaja i stavlja je u prvu kategoriju zaštite. Lokacija je danas uređen turistički kompleks koji vam nudi niz zanimljivosti.\nIstorija Đavolje varoši\nSnažna vulkanska aktivnost u ovim predelima uticala je na redovnu eroziju rastresitog i čvrstog materijala. Nakon što su ljudskim delovanjem uništene šume otvoren je put razornom delovanju vode, što predstavlja prvu etapu stvaranja. Kiša i erozija urušile su zemljište svuda osim ispod velikih kamenih stena, pri čemu su nastale kupe. Kamenje na vrhovima stubova usmeravalo je vodene bujice koje su spirale zemlju i produžavale visinu stubova, što se smatra drugom etapom postanka. Razni prirodni uticaji dodatno su učvrstili izgled ove 22 kamene figure smeštene u dve jaruge koje nose imena Đavolja i Paklena.\nZbog svoje jedinstvenosti koja ih čini najpoznatijim geomorfološkim fenomenom u Evropi, svrstani su u Sedam srpskih čuda. U Đavoljoj varoši postoje dva izvora kisele vode, Đavolja voda i Crveno vrelo. Đavolja voda je hladan i ekstremno kiseo izvor i protiče kroz Đavolju jarugu, dok je Crveno vrelo voda sa nižom mineralizacijom. Zbog svojih svojstava i izuzetne lekovitosti koriste se u svrhe banjskog lečenja. Voda nije dovoljno ispitana da bi bila korišćena za piće.\nTuristički kompleks u kom se nalazi Đavolja varoš obuhvata i Prolom i Lukovsku Banju. U okolini je smeštena crkva Lazarica i arheološko nalazište Pločnik. Kroz ceo kompleks se prati staza koji svojim većim delom nije zahtevna, ali treba biti pažljiv prilikom hodanja preko mokrog kamenja. Za sveobuhvatnu šetnju izdvojite nešto više od sat vremena. Obavezno obratite pažnju na:\nDrvene skulpture: Dela umetnika iz brojnih umetničkih kolonija koji su za inspiraciju imali legende o Đavoljoj varoši.\nOkna rudnika: Sasi su tokom 13 veka radili u rudnicima u ovim predelima Srbije čiji su ostaci ofarbali potoke u crveno.\nVrela mineralnih voda\nVidikovci: Staze i stepenice vode do 3 vidikovca koja su povezana i pružaju pogled na kamene figure iz svih krajeva.\nCrkva svete Petke iz 13 veka\nEtno krčma Dva ambara i ribnjak\nPosete turističkom kompleksu organizuju se svakog dana, čak i praznicima, u periodu od 08:30 do 17:00. Lokalitet je zatvoren za posete od novembra do marta. Što se cena ulaznica tiče, redovna cena ulaznica je 350 dinara, dok je ulaz za đake 300 dinara.\nKako doći do Đavolje varoši?\nIz pravca Prolom banje do podnožja turističkog kompleksa vode vas državni put 228 i autoput E-80. Pratite put 228 uz Prolomsku reku sve do mesta Rudare gde se priključujete na autoput. Autoput će vas sprovesti kroz mesta Dešiška i Rača sa kog ćete preći na put uz Veliku Kosanicu, ka Kupinovu i Zebici odakle besplatan parking ispred staze nije daleko.


Faktor | Zbog nesreće obustavljen saobraćaj na putu Cazin - Velika Kladuša\nZbog nesreće obustavljen saobraćaj na putu Cazin - Velika Kladuša\nObjavljeno: 22.08.2019. u 07:55\nNa graničnim prijelazima zadržavanja su, za sada, do 30 minuta\nNa graničnim prijelazima zadržavanja su, za sada, do 30 minuta.\nIz BIHAMK-a savjetuju vozače da prije polaska na put provjere svu potrebnu dokumentaciju za vozilo i putnike, kao i da provjere ispravnost vozila. Putem njihove web stranice, mobilne aplikacije ili pozivom na njihove telefone provjerite kakvo je stanje na putevima i graničnim prijelazima. Vozite odmorni, a ukoliko putujete na duže relacije pravite pauze svaka dva sata.


Transparentnost Srbija predložila amandmane na izmene tri zakona u vezi sa izborima — БАЛКАНСКИЕ НОВОСТИ\nTransparentnost Srbija predložila amandmane na izmene tri zakona u vezi sa izborima\nTransparentnost Srbija (TS) je saopštila danas da je u cilju unapređenja izbornog procesa, poslala poslanicima Skupštini Srbije predloge amandmana na zakone koji se menjaju uoči najavljenih aprilskih izbora.\nTS je navela da su predlozi amandmana na zakone o finansiranju političkih aktivnosti i o izboru narodnih poslanika, kao i o izmenama Zakona o sprečavanju korupcije dostavljeni svim poslaničkim grupama i samostalnim poslanicima.\nPoslanici su u saopštenju pozvani da te amandmane u originalnom obliku, ili uz doradu prihvate i, kao svoje, predlože u parlamentu.\nTS je dala predloge za celovito uređenje pitanja funkcionerske kampanje i uvođenje ograničenja troškova izborne kampanje.\nIznela je predloge i za omogućavanje bolje dostupnosti informacija o izvorima finansiranja i rashodima dok izborna kampanja traje, kao i za uređenje zaštite uzbunjivača u vezi sa izbornim postupkom.\nTS je navela da postojeći predlog izmene Zakona o sprečavanju korupcije praktično neće imati nikakav, ili tek veoma mali domet u vezi sa regulisanjem funkcionerske kampanje.\nDodala je da se njeme predviđa da predsednik Srbije konačno bude obuhvaćen obavezom da, kao i drugi javni funkcioneri, naglasi da li nastupa kao lider stranke ili države.\nTS je navela da je predložila znatno šire izmene ovog člana, koje bi na jasan način postavile zabranu organizovanja i učešća javnih funkcionera u promotivnim aktivnostima tokom izborne kampanje.\nOcenjeno je da su Vlada i parlament ranije već propustili jednu priliku da ovu oblast urede.\nTo dogodilo, po mišljenju TS, kada je izmenama Zakona o elektronskim medijima uvedeno ograničenje samo u vezi sa medijskim izveštavanjem sa promotivnih aktivnosti, ali u veoma ograničenom obimu.\nNavedeno je da ta ograničenja važe samo za TV i radio, i to samo za neke aktivnosti, otvaranje objekata i potpisivanje ugovora, i samo za neke javne funkcionere, kandidate za predsednika, poslanike i odbornike.\nTS je dodala da se Predlog Zakona o finansiranju političkih aktivnosti donosi na izmene u vezi sa preporukama ODIHR, kao što su smanjenje visine dozvoljenih priloga i uvođenje preliminarnih izveštaja o finansiranju kampanje.\nNaglašeno je da se time ne predviđa ograničenje ukupnih rashoda izborne kampanje.\n„To je praksa u velikom broju evropskih zemalja, posebno zemalja u okruženju i TS je amandmanom, pored ostalog, predložila uvođenje ovog limita“, navodi se u saopštenju.\nNavedeno je da Vladin predlog predviđa uvođenje obaveze učesnika izbora da podnesu preliminarne izveštaje o troškovima izborne kampanje sa stanjem na 15 dana pred izbore.\nOcenjeno je da to neće obezbediti transparentnost informacija, jer do tog momenta manje od 10 odsto troškova zaista bude plaćeno.\nTS je navela da je zato predložila da se omogući javnost podataka sa posebnog računa za finansiranje kampanje koji otvaraju svi učesnici na izborima.\nTa organizacija je predložila i mere koje bi smanjile mogućnost za diskreciono ocenjivanje Poreske uprave kada odlučuje koje davoce priloga za kampanju će podvrgnuti kontroli.\nPredložene su i mere u vezi sa preciziranjem obaveza Agencije za sprečavanje korupcije u sprovođenju kontrole izveštaja o finansiranju kampanje i značajno unapređene definicije krivičnih dela koja se odnose na nezakonito finansiranje kampanje, ili vršenje pritiska na donatore i pružaoce usluga, dodala je TS.\nKada je reč o Zakonu o izboru narodnih poslanika i drugim izbornim zakonima, TS je navela da je predložila da se uredi postupak uzbunjivanja u vezi sa nepravilnostima izbornog postupka.\nTS smatra da to treba uraditi „tako da se jasno zna ko je odgovoran da ispita prijave nepravilnosti, ovlašćenja i status Nadzornog odbora čije formiranje za ove izbore nije čak ni najavljeno“.\nDodala je da je podnela i predlog koji bi smanjio troškove sprovođenja izbora.\nPo stavu TS, to treba uraditi tako što stranke koje već imaju predstavnike u stalnom sastavu biračkih odbora ne bi imale pravo da o trošku budžeta imenuju plaćene posmatrače i u prošireni sastav tih tela.\nŠostar: ‘Većina brzih testova ne prepoznaje podvarijantu omikrona, covid bi trebalo početi pratiti kao gripu’\nŽarko Korać: Ne isključujem mogućnost da Vučić izazove krvoproliće kako bi opstao na vlasti 24.12.2021


Predivan dan na otoku Lošinju | Srce lutajuće\nby Damir November 27, 2019 November 27, 2019\nČetvrti dan našeg boravka na Cresu bio je rezervisan za izlet na otok Lošinj, otok koji je nekada bio jedinstvena celina sa Cresom a nakon prokopavanja kanala kod mesta Osor (radi lakše plovidbe i efikasnije povezanosti Istre i kvarnerskih otoka), to su danas dva otoka.\nPredivne boje otoka Lošinja\nDa sam imao afiniteta za ovakva piskaranja 2005. godine , priča oko Lošinja bi bila znatno zanimljivija i korisnija, jer smo tada u Malom Lošinju proveli 7 dana, a ovo sada će biti interesantno i eventualno korisno onima koji bi upravo uradili ono što i mi – iz svoje creske baze otišli na jednodnevni izlet na Lošinj.\nNakon što smo prepodnevno kupanje obavili u prelepoj uvali Koromačana kod gradića Belej na Cresu, nastavili smo naše putovanje na jug.\nPut koji vodi po sredini otoka, nakon 33 km od grada Cresa, dovodi nas do mesta Osor u kome preko mostića dugog desetak metara, prelazimo na otok Lošinj.\nMost koji spaja Cres i Lošinj, mesto Osor\nBistro more, čist vazduh, bogatstvo flore i faune, blaga mediteranska klima odlike su otoka Lošinja.\nKlima Lošinja određena je njegovim položajem koji je na samoj sredini severne hemisfere.\nUpravo zato, otok je širom sveta poznat kao klimatsko lečilište.\nBlaga mediteranska klima deluje pogodno na disajne puteve, a sa Centrom za hemodijalizu, otok se profilisao kao jedno od zdravstveno – turističkih odredišta.\nBujna vegetacija je ono što je na prvi pogled uoičljivo a prema istraživanjima na otoku Lošinju identifikovano je čak 1018 biljnih vrsta – limun, narandže, smokve, mandarine, masline, kaktusi, lavanda, borovi, čempresi, bugenvilije itd.\nBrojne borove šume postale su zaštitni znak otoka zahvaljujući Ambrozu Haračiću, botaničaru i profesoru stare pomorske škole u Malom Lošinju koji ih je doneo i zasadio na području današnje park šume Čikat, ali i brojnim pomorcima koji su sa svojih putovanja iz prekomorskih zemalja doneli mnoštvo egzotičnih biljaka.\nPredivno cveće u kampu Čikat\nOtok Lošinj je površine 75 km2, pruža se u smeru severozapad-jugoistok u dužini od 35 km a broji nešto više od 8000 stanovnika.\nNaravno, taj broj u špicu turističke sezone, zna da bude i 5-6 puta veći.\nOsim Malog Lošinja, administrativnog sedišta otoka, naseljena mesta su Veli Lošinj, Nerezine, Sveti Jakov i Ćunski.\nIako je geografski na Cresu, u administrativnoj podeli i mestašce Osor je pripalo opštini Mali Lošinj.\nOd Osora do Malog Lošinja putovanje traje nekih pola sata, od 23 km puta nekih desetak kilometra su u iznenađujuće lošem tj džombastom stanju.\nNa samom ulazu u Mali Lošinj, u delu koji se zove Privlaka i gde je otok ”najtanji”, prokopan je kanal i po ugledu na identičan slučaj u Osoru, premošten sa pokretnim mostom koji se dva puta dnevno podiže radi prolaska brodića i čamaca.\nNaša prva tačka bila je Veli Lošinj, mestašce na 5 km udaljeno od Malog Lošinja, smešteno u maloj uvali sa jugoistočne strane otoka.\nInteresantan je podatak da je nekadašnji Veli Lošinj, ili Velo Selo kako se tada zvao bio veći od Malog Lošinja, ali ga je ovaj zbog svog položaja i razvoja pomorstva pretekao po veličini.\nTako su u ta dva mesta danas imena obrnuta od stvarne veličine naseljenog područja.\nOd parkinga, koji se nažalost plaća, a na kojem na sreću ima dovoljno slobodnih mesta, do centra mesta ima desetak minuta lagane šetnje.\nObeležje mesta su visoke kuće, raskošne vile nekadašnjih kapetana i velološinjske gospode i kula koja se uzdiže iznad morske uvale a čiji je lik ujedno motiv grba Velog Lošinja.\nKula – Veli Lošinj\nKafe/sladoled pauza usledila je u lokalu odmah uz obalu i krajnju tačku uzane uvale.\nCaffe bar Faro – Veli Lošinj\nJedno od interesantnih mesta koje se mogu obići u Velom Lošinju a koje se nalazi baš tu u srcu mesta, nasuprot župnoj crkvi, jeste Institut za istraživanje i zaštitu mora ”Plavi svijet” koji se bavi očuvanjem mora kroz razne edukativne programe a svakako je najpopularniji deo priča, izložba i filmovi o delfinima čija je pojava veoma česta u moru oko Lošinja i susednih otoka.\nObzirom na doba dana i visoku temperaturu, za neko veće istraživanje nije bilo prostora i energije, ja sam još samostalno prošetao duž cele uvale u kojoj dominira barokna župna crkva Sv. Antuna Pustinjaka s visokim zvonikom.\nŠetnja desnom stranom uvale, vodi do izlaza na otvoreno more, predivnog pogleda i crkve Svetog Križa.\nDa sam imao vremena, šetnjom uz otvoreno more, nakon 600 metara, stigao bih u uvalu Rovanjska, gde se može osetiti onaj pravi ribarski ugođaj i gde se može videti veliki lukobran kojem je kamen temeljac 1856. postavio nadvojvoda Maksimilijan.\nSa suprotne strane velološinjske uvale (leve,gledajući iz pravca kopna), nalazi se Punta – veliki hotelsko-apartmanski kompleks.\nNakon ovog malog turističkog obilaska, sprovedenog u najtoplije doba dana, sazreli su svi uslovi za plažu i dugo kupanje.\nKamp Čikat, mesto na kome ćemo provesti popodne, izabran je iz taktičkih razloga – u njemu se nalazi Aqua park Čikat – https://www.camp-cikat.com/hr/aquapark-u-kampu-cikat.aspx glavna meta najmlađeg člana naše posade, parking ispred ulaza u kamp je besplatan a plaža kampa lepa i dostupna i nama koji nismo gosti kampa.\nBoraveći u ovim krajevima, pomenutog leta 2005.godine a i nekoliko godina kasnije kada sam tu bio službeno na odličnoj turističkoj berzi, shvatio sam da prelepi Mali Lošinj ima samo jednu manu.\nJednu, ali ozbiljnu – ukoliko se opredelite za privatni smeštaj, dakle ako niste u kampovima i hotelima, do plaže se mora ići autom jer su sve uvale u kojima su plaže, udaljene od naselja i po nekoliko kilometara.\nPlaže su okrenute ka jugoistoku tj prema otvorenom moru, spojene dugačkim šetalištem u okružene gustom borovom šumom.\nU uvalama se smenjuju hoteli, odmarališta i prelepe vile iz austrougarskog doba, a na samom kraju šetališta na severnoj strani nalazi se veliki Auto kamp Čikat.\nU blogu o Cresu i kampu Kovačine, pisao sam o mojoj nostalgiji vezanoj za kampove i kampesrski način letovanja a ta nostalgija je mogla postati samo veća nakon popodneva provedenog u ovom velikom i prelepom auto-kampu.\nKamp Čikat najveći je kamp na području Cresa i Lošinja i bogato je opremljen sa brojnim sadržajima – od pomenutog Aqua parka koji zauzima centralno mesto u kampu, preko isparcelisanih mesta za kampere, kamp prikolice, šatore sa 5 različtih kvalitativnih nivoa pa do mobilnih kućica koje lagano postaju već klasika i sastavni deo svakog ozbiljnijeg kampa.\nOvde je priča oko mobilnih kućica još više nadograđena, tako da za one sa najdubljim džepom, izgrađene su super komforne i luksuzne mobilne kućice – https://www.camp-cikat.com/hr/mobilne-kucice.aspx koje oduzimaju dah kada ih čovek ugleda na najboljoj poziciji u kampu, uz samu obalu mora.\nDa bi se ispratili svi trendovi u svetskom turizmu, u kampu su postavljena i dva glamping šatorska naselja – https://www.camp-cikat.com/hr/glamping-safari-satori.aspx\nIzgleda zaista impresivno, ali i cena je takva, impresivna, za 4-6 ljudi u glavnoj sezoni, početna je 155-168e plus dodatni troškovi.\nMi smo naše popodne proveli u hladovini jedne šljunčane uvale koja gleda na otok Susak, sa kupanjem u toplom i čistom moru, a deo ekipe koji je bio u Aqua parku delovao je sasvim zadovoljno količinom zabave i izlučenog adrenalina.\nZaista svaka šetnja kroz beskrajno uredan, savršeno organizovan i maksimalno popunjen kamp, predstavlja maksimalan užitak, ponajviše zahvaljujući gustoj borovoj šumi u kojoj se ceo kamp nalazi.\nZa finale ovog našeg izletničkog dana, predviđena je bila šetnja Malim Lošinjem, čiji se centar nalazi na nešto više od 4km od kampa Čikat.\nMi smo parkirali na velikom parkingu pod naplatom, koji se nalazi na istočnoj strani mesta, a od njega do centra – rive, ima oko 800 metara šetnje kroz prometnu i turistima punu, ulicu Braće Ivana i Stjepana Vidulića\nMožda je rešenje otići na parking tržnog centra Lidl koji se nalazi znatno bliže centru, no nismo tu opciju probali pa je ne mogu i preporučiti.\nNa putu koji vodi od kampa ka gradu, na vrhu prevoja sa kojeg počinje spuštanje ka centru tj. ka parkingu, nalazi se veoma interesantno mesto koje ovom prilikom nismo stigli da posetimo ali ja ga se živo sećam iz moje posete 2010.godine i zato ga moram preporučiti – Miomirisni otočki vrt – https://miomirisni-vrt.hr/\nOvde su na jednom mjestu zasađene gotovo sve biljke koje se mogu pronaći na otoku: narandža, mandarina, kadulja, mirta, limun, lavanda, ruzmarin i mnoge druge.\nTo bogatstvo mirisa na jednom mestu jednostavno opija i tera da se diše punim plućima i uživa, a mogu se degustirati i kupiti predivni proizvodi od otočnog bilja – razni likeri, mirisne sveće, kupke, čajevi i slično.\nMali Lošinj najveće je naselje na otoku i najveće naselje na svim jadranskim otocima.\nPriobalno naselje, smešteno je u dnu uvale, tačnije luke Mali Lošinj.\nOkrenut je ka moru sa severozapadne strane.\nZa nautički turizam vrlo važna luka jer je smeštena na plovnom putu između Istre i Dalmacije.\nNajvažnije ptivredne grane su turizam i ugostiteljstvo,trgovina, brodarstvo i brodogradnja te ribarstvo.\nPrema popisu stanovništva iz 2011. godine grad Mali Lošinj ima 6.296 stanovnika.\nŠetnja malološinjskom rivom, jednom od najlepših i najzanimljivijih na Jadranu,uvek je pravo uživanje.\nCelom dužinom ove prelepe uvale koja se duboko uvlači u kopno i ima pravilan oblik potkovice, nižu se restorani, poslastičarnice, barovi, pekare, turističke agencije, a na samoj obali privezani su brojni brodovi i jahte.\nJoš prilikom prvog boravka na ovom mestu, pre 14 godina, bio sam impresioniran kvalitetom i kvantitetom ponude izletničkog turizma.\nNakon svega što smo u međuvremenu obišli i istražili širom Jadrana, mogu slobodno ustvrditi da je Mali Lošinj (i dalje), šampion u ovoj kategoriji turističke ponude.\nVeliki, dobro opremljeni i komforni brodovi voze u svim pravcima – na otoke lošinjskog arhipelaga Susak, Unije, Ilovik, na otok Cres čak i na malo udaljeniji otok Rab.\nVeoma je važno da za celodnevni izlet, brod ima dovoljno sopstvenog hlada a ne da je čovek primoran da se peče na palubi bez ikakve zaštite, što je čest slučaj.\nOvi malološinjski su upravo takvi, bili i ostali.\nNa Rivi lošinjskih kapetana – jedan od brojnih izletničkih brodova\nMi smo 2005. obišli te male lošinjske otoke i uvale u najboljoj ”all inclusive” varijanti (celodnevna vožnja brodom + piće i hrana u neograničenim količinama) i bili oduševljeni celokupnim doživljajem.\nJedna od najvećih turističkih atrakcija u Malom Lošinju je Muzej Aproksimena – http://www.muzejapoksiomena.hr/hr/ koji nalazi baš na rivi – šetalištu, na adresi Riva lošinjskih kapetana 13 u palati Kvarner.\nMuzej Apoksiomena jedinstvena je arheološko-arhitektonska kulturna institucija na našim prostorima, u celosti posvećena jednom eksponatu – bronzanom kipu mladog atlete Apoksiomena.\nKip je u podmorju otoka Lošinja, na dubini od 45 metara, pronašao turista iz Belgije 1997. godine.\nApoksiomen je 1999. izvađen iz mora na čijem je dnu boravio gotovo dve hiljade godina !\nObzirom da je bilo prilično kasno a čekale su nas još i ”obaveze” sladoleda i ispijanja radlera uz posmatranje spektakularnog zalaska sunca te vožnja do našeg privremenog doma na Cresu, muzej nismo stigli da posetimo, što je dodatni motiv više da se još koji put vratimo na ovaj predivni otok.


jun 2019 - Diva Magazin\nZar postoji osoba koja ne voli da putuje? – Nema šanse! Ali, složićete se, da pakovanje za put izaziva samo glavobolju i brigu da nešto ne zaboravimo. Prvo pravilo uspešnog pakovanja jeste da na vreme isplanirate šta vam je najpotrebnije za odmor, i samo to i spakujete. Kada pakujete, prvo spakujte „najdeblje“ stvari – pantalone […]\nPosted on 30 juna, 2019 30 јуна, 2019 Author Diva\tComment(0)\nVREME JE ZA PROMENU: Poznate žene koje su skratile kosu PRED LETO!\nVeć dugo želite da kratite svoju dugu kosu, ali niste sigurne jeste li spremne za promenu? Možda vam u ovoj odluci pomognu slavne dame. Mnoge od njih odlučile su se za kraće frizure uoči nove sezone i tako potvrdile predviđanja da će upravo kratka kosa biti popularna tokom leta 2019. godine. U zavisnosti od toga […]\nPosted on 19 juna, 2019 19 јуна, 2019 Author Diva\tComment(0)\nNESNOSAN SVRAB I PECKANJE: Kako da sprečite gljivične infekcije sa bazena\nGljivična upala jedan je od najčešćih ginekoloških problema kod žena. Javlja se u vreme sezone kupanja na bazenima, zato je dobro da znate nešto o tome, pre nego što skočite u vodu. Toplo vreme mami da oskočite u bazen, a s obzirom na to da je krenula sezona kupanja imaćete priliku da na najlepši mogući […]\nOTKRIVAMO: Koliko dugo namirnice smeju da stoje u frižideru\nSkladištenje hrane donosi mnoga pitanja i zabrinutosti, posebno ako se radi o mesnim proizvodima. Saznajte koliko mogu namirnice da stoje u frižideru bez bojazni da će se pokvariti. Piletina i ćuretina Pileće i ćureće meso možete držati u frižideru samo dan ili dva, ali i do godinu dana u zamrzivaču. Ukoliko je meso kuvano, možete […]\nPosted on 18 juna, 2019 18 јуна, 2019 Author Diva\tComment(0)\nOPREZ: Ne nasedajte na najčešću hotelsku prevaru!\nSvako ima prioritete koje mora da ispuni pri rezervisanju hotelskog smeštaja. To može da bude ili dobra usluga, udoban bračni krevet, funkcionalan klima-urađaj… Ali ono na šta smo svi spremni da potrošimo malo više novca jeste „pogled na more“. Svi želimo da na balkonu svoje sobe uživamo u piću i pogledu koji se preko plavog […]\n„Grljenje krava“ je trend koji je zavladao Njujorkom. Ako se nikada niste zamislili u toj situaciji verovatno ne mislite da bi vam ona mogla pomoći, mada, ne misle svi tako. Krave su veoma nežne životinje i ne smeta im da ih grlite. Prema istraživanju koje je sproveo „PubMed“, nivo stresa kod ljudi se znatno smanjuje […]\nPosted on 17 juna, 2019 17 јуна, 2019 Author Diva\tComment(0)


POKLON GRAĐANIMA ZA PREDSTOJEĆI BAJRAM: NA BISTRIKU KONCERT ‘MAHALA JE ŽIVOT MOJ’ | Hayat.ba\nPOKLON GRAĐANIMA ZA PREDSTOJEĆI BAJRAM: NA BISTRIKU KONCERT ‘MAHALA JE ŽIVOT MOJ’\nOpćina Stari Grad Sarajevo i Semir Cerić Koke poklonit će građanima bajramski koncert koji će se održati uoči Kurban Bajrama, u subotu 10. augusta na Bistriku. Kao i prošle godine, koncert će se održati u školskom dvorištu OŠ“Edhem Mulabdić“, a bit će to poklon svim građanima povodom ovog velikog praznika. Nastupit će Semir Cerić, Ferid Avdić, Hasiba Agić i Kemal Hasić.\n– Prvi koncert smo održali prošle godine kada je Koke predložio da se Općina uključi u prikupljanje sredstava za liječenje jednog našeg sugrađanina. Rado smo to podržali. Ovaj put koncert nema humanitarni karakter i željeli smo građanima pružiti nekoliko sati dobre zabave uz pjesmu i muziku naših istaknutih umjetnika. Pozivamo ih da nam se pridruže na Bistriku, 10. augusta – kazao je načelnik Općine Stari Grad Ibrahim Hadžibajrić.\nIdeja održavanja koncerta i ove godine je potekla od Semira Cerića Koketa koji kaže da mu je želja održati ovakav koncert svake godine.\n– Prošle godine smo pokazali kako to može biti jedno lijepo druženje naših komšija, prijatelja, ljudi iz naših mahala. Zato smo koncert i nazvali ‘Mahala je život moj’ i drago mi je što ću pjevati za mahalu zajedno sa mojim prijateljima Feridom, Hasibom i Kemom. Mi , kao i uvijek obećavamo nezaboravan dernek, pa pozivamo što više raje da nam se pridruže i pjevaju sa nama – kazao je Koke.\nKoncert će početi u 19,00 sati, a ulaz za sve je besplatan.\nNermina Hasić - 25/05/2022 07:51 0\nKome prijeti Evropa zbog Rusije – Srbiji ili Vučiću?\nBIT ĆE IZMIRENE OBAVEZE I DOPRINOSI ZA 80 RADNIKA GRASA KOJI...


Press Online :: Džet set :: TIJANIĆ:"EVROSONG" - NOVO LICE SRBIJE!\nSrbija je domaćin najveće evropske muzičke manifestacije - „Pesme Evrovizije", a organizovanje prestižnog takmičenja pomoći će zemlji da popravi sliku o sebi u Evropi i prikaže tradicionalnu gostoljubivost srpskog naroda, ocenjuje britanski „Fajnenšel tajms".\nPobednički tim... Jelena Tomašević i Aleksandar Tijanić\nLondonski list navodi da će se „zlehuda balkanska zemlja naći u centru pažnje Evrope" i da „Evrosong" baca u zasenak i neočekivani uspeh proevropske koalicije na nedavno održanim parlamentarnim izborima u Srbiji. List citira izjavu Aleksandra Tijanića, generalnog direktora RTS-a, koji smatra da će organizovanje ove muzičke manifestacije pomoći Srbiji da popravi svoj imidž u Evropskoj uniji.\n- To će biti najbolji šou. Nadam se da ćemo uspeti da bude apolitičan - kaže Tijanić, i dodaje: - To je dobar test za sve nas. Tradicionalna srpska gostoljubivost će pobediti i ljudi će se osećati prijatno u ovom gradu.\nList citira Tijanića, koji veruje da neće biti tolerisani nikakvi incidenti, uključujući i eventualne napade na homoseksualce, koji spadaju u najveće obožavaoce „Evrovizije".\n- Ne želim da gledam na posetioce kao na homoseksualce ili heteroseksualce. Oni su za nas učesnici i gosti - ističe Tijanić.\n„Fajnenšel tajms" navodi da u Beograd stiže skoro 10.000 turista i 2.500 novinara, i ocenjuje da je Srbija organizovanjem ovogodišnje „Evrovizije" dobila šansu da pokaže „meku" diplomatiju prema Evropi.\n„Evrovizija" će koštati 12 miliona evra, od čega će 3,5 miliona evra finansirati Evropska radio-difuzna unija (EBU).\n- Međutim, međunarodno predstavljanje zahvaljujući „Evrosongu" biće vredno 100 miliona evra - tvrdi Tijanić.


U Izveštaju Evropske komisije o napretku Srbije navode se mnogi važni problemi i preporuke u vezi sa borbom protiv korupcije, koji su izneti i prethodnih godina. Na te probleme, i pre organa EU, ukazivale su domaće institucije i naša organizacija, ali problemi i dalje nisu rešeni.\nStoga ovaj izveštaj, i pored toga što konstatuje neke pozitivne pomake, treba shvatiti kao još jedan podsetnik Vladi i građanima Srbije da aktuelne antikorupcijske mere nisu dovoljne. Razlog više za takvo razumevanje briselskog dokumenta jeste činjenica da neki procesi koji bitno povećavaju rizik od korupcije uopšte nisu obuhvaćeni ovim izveštajem, poput nesprovođenja Zakona o javnim preduzećima i zaobilaženja načela konkurencije i transparentnosti iz domaće regulative primenom međudržavnih sporazuma.Osim toga sama EK ukazuje na pogoršanje situacije u nekim oblastima.\nMeđu ponovljenim problemima u ovogodišnjem izveštaju se navode: nedovoljne aktivnosti parlamenta i vlade na rešavanju problema na koje su im ukazali nezavisni državni organi (npr. Agencija za borbu protiv korupcije, Poverenik za informacije); nužnost pune kontrole izveštaja o finansiranju partija i potreba za izmenama tog zakona; „nedovoljno razvijene“ javne rasprave, usvajanje zakona bez razmatranja finansijskih efekata i kašnjenje podzakonskih akata; nedovoljna nezavisnost i efikasnost pravosuđa; nedovoljni rezultati u kontroli imovinskih izveštaja funkcionera; problemi privrede sa izdavanjem dozvola i slabi mehanizmi interne kontrole u javnom sektoru.\nPonavlja se i ocena o nedovoljnom broju optužnica a naročito konačnih presuda za korupciju na visokom nivou, potreba za proaktivnim postupanjem u otkrivanju korupcije, kao i nedopustivi slučajevi tzv. „curenja“ policijskih informacija ka medijima, što „mora da se istraži“.\nEvropska komisija hvali „postojanje snažnog političkog podsticaja za borbu protiv korupcije“ i uspostavljanje „interministarskog koordinacionog mehanizma“, (to jest, vladinog koordinacionog tela čija su ovlašćenja po oceni TS nedovoljno jasno precizirana ), ali se istovremeno ukazuje da se taj podsticaj još ne ogleda u primeni antikorupcijske strategije iz 2013. Istovremeno, EK podvlači nedovoljnu podršku Agenciji za borbu protiv korupcije i potrebi izmene zakona koji uređuje njen rad.\nS druge strane, u nekim oblastima je stanje lošije nego pre godinu dana. Tako, Evropska komisija uočava „povećanje, i inače visokog procenta zakona koji se donose po hitnom postupku“, da je 60% službenika na najvišim položajima imenovano bez konkursa tokom 2013.\nIz svega navedenog se može videti da će proces praćenja napretka na putu Srbije ka EU i dalje biti od koristi za izgradnju snažnijih antikorupcijskih mehanizama, ali da neki problemi prevazilaze obim onoga što EU, makar trenutno, prati na tom polju. U proteklim godinama se mnogo puta pokazalo koliko vremena i novca košta kada se zanemaruju glasovi iz Srbije, koji ukazuju šta bi trebalo uraditi, sve dok isto to ne bude postavljeno kao imperativ iz Brisela. Imajući u vidu sve što je rečeno u najboljem interesu Srbije bi bilo da i vlada i mediji sledeći izveštaj EK ne dočekaju prebrojavajući da li u njemu ima više „pluseva“ ili „minusa“, već sa odgovorom na pitanje zbog čega nije još uvek rešeno makar ono što se u izveštajima ponavlja godinama.\n(Celo saopštenje TS možete pogledati na našem sajtu: http://goo.gl/zjU4My)


Republika / NAJSLAĐE INSTAGRAM ZVEZDE: Domaći i strani profili životinja koje morate da zapratite\npetak, 2. 8. 2019.| 04:13\nIako su ljudi na čelu liste popularnosti na društvenim mrežama, mnogi ljubimci takođe imaju ogroman broj fanova.\nNisu samo ljudi poznati na Instagramu\nSvi imamo omiljene pevače, bendove i glumce čije profile pratimo na društvenim mrežama. Ono što mnogi ne znaju jeste da, pored ljudi, postoji i veliki broj životinja zvezda na internetu koje svakodnevno ulepšavaju dan svojim pratiocima. Srpski telegraf predstavlja domaće i strane profile životinja koje vredi pratiti na Instagramu.\nCeca, naša ljubimica (Žceca_macka)\nNaša mezimica Ceca možda nije najpoznatija mačka na internetu, ali je nama ulepšala radne dane od trenutka kad smo je usvojili. Ona je zaštitno lice prve pet-frendli redakcije među štampanim medijima i svaki dan nas inspiriše da nastavimo borbu za bolju budućnost životinja. Nadamo se da će i vas inspirisati da udomite neku bespomoćnu macu, a svakako vas pozivamo da zapratite njen profil. Biće ludih i nezaboravnih fotografija, to vam obećavamo.\nОбјава коју дели Ceca Mačka Kraljica (@ceca_macka) дана 21. Јул 2019. у 7:24 PDT\n19,1 hiljada pratilaca\nGrof je jedan od najpoznatijih pasa u Srbiji, a to je postao zahvaljujući profilu na Instagramu. Njegovi vlasnici kažu da su oduševljeni reakcijom ljudi koji im svakodnevno pišu. Ima četiri godine, velika je dobrica, pametan je, aktivan, obožava ljude i vozi skejt, a njegove avanture ulepšavaju dan svim pratiocima.\nОбјава коју дели 👑 G R O F 👑 (@grof_bulldog) дана 29. Нов 2018. у 5:15 PST\n18,6 hiljada pratilaca\nGojkovi vlasnici su mu napravili profil jer su želeli da njegovu slatkoću i spontanost podele sa drugima. Njegova glavna karakteristika je umiljatost, a izraz lica presmešan. Gojko ima dve godine i do sada je uspeo da skupi veliki broj pratilaca, skoro 19.000.\nОбјава коју дели 🐖 Gojko Vrućina (@gojkothepug) дана 20. Апр 2019. у 4:29 PDT\n15,8 hiljada pratilaca\nĐole ima tri godine, veseo je, pun energije, veoma je inteligentan, dosetljiv, odvažan i druželjubiv, a njegovi vlasnici su istakli da obožava da bude u centru pažnje. Zaštitno je lice knjiga za decu "Đoletove avanture" i "Đoletove avanturice" i svakodnevno se trudi da najmlađima prenese važne poruke i pouke.\nОбјава коју дели Djoletove avanture ® (@djoletoveavanture) дана 28. Мај 2019. у 6:46 PDT\n12,3 hiljade pratilaca\nLeovi vlasnici nisu očekivali da će njihov mezimac da postane popularan jer vodi sasvim normalan život. Veruju da baš u tome i leži tajna. Leo živi normalan život za razliku od ranijih godina, kada je bio šampion Srbije. Ponekad je tvrdoglav, ali je uglavnom umiljat i prava dobrica.\nОбјава коју дели My name is Leo🐶 (@leo_the_rhodesian_ridgeback_) дана 10. Феб 2019. у 1:17 PST\n9,2 miliona pratilaca\nDžifpom spada u red najvećih zvezda na internetu. Sa više od devet miliona pratilaca na svom profilu i nekoliko Ginisovih svetskih rekorda iza sebe, ovu kucu je lako pomešati sa nekom plišanom lutkom. Pas je voljen širom sveta, a nekoliko velikih zvezda, uključujući i Arijanu Grande, sarađivalo je s njim.\nОбјава коју дели jiffpom (@jiffpom) дана 15. Мај 2019. у 4:10 PDT\nMala Bab (Žiamlilbub)\n2,3 miliona pratilaca\nMala Bab je još jedno prepoznatljivo lice na Instagramu sa teškom životnom pričom. Spasena je sa ulice. Bila je lice mnogih kampanja prikupljanja novca za pomoć životinjama i glavna zvezda u jednom Vajsovom dokumentarcu. Iako sada ima osam godina, Bab zbog genetskih anomalija i dalje izgleda kao mače.\nОбјава коју дели Lil BUB (@iamlilbub) дана 9. Јул 2019. у 11:06 PDT\n1,9 miliona pratilaca\nMorni ima 17 godina i jedna je od najstarijih popularnih životinja na internetu. Imala je veoma težak život pre nego što su je vlasnici usvojili 2011. godine. Sa ulice su je spasle nadležne službe u SAD. Na Instagramu je postala poznata zbog jezika koji je uvek isplažen, što joj daje razigrani izgled.\nОбјава коју дели Marnie The Dog (@marniethedog) дана 23. Окт 2018. у 4:01 PDT\nAPEL SVIM DOBRIM LJUDIMA: Heroju iz Obrenovca koji je spasavao životinje od poplava je potrebna pomoć!\n(VIDEO) Čudo neviđeno! Mačka preživela pranje u veš-mašini, ali prošla sa teškim povredama\nLjubimac Lifestyle Instagram Životinja Životinje Pas Psi Mačke Mačka


Mladi radio amateri iz Zaječara učestvovali na Memorijalu „Major Goran Savić“ | Radio Magnum 103 MHz\nHome / Ritam grada / Mladi radio amateri iz Zaječara učestvovali na Memorijalu „Major Goran Savić“\nMladi radio amateri iz Zaječara učestvovali na Memorijalu „Major Goran Savić“\nRadio klub Timok YU1ACR iz Zaječara, uz podršku Ministarstva odbrane, realizuje projekat „Zajedno 2″. U okviru projekta organizovana je obuka za amaterske radio operatore, a poseban akcenat je bio na školsku populaciju.\nOko 20 učesnika, koliko trenutno pohađa kurs, učestvovalo je minulog vikenda u Memorijalu “Major Goran Savić“, koji organizuju radio amateri iz Srbije u znak sećanja na tragično nastradalog majora Savića koji je i sam bio radio amater.\nTokom memorijala polaznici kursa imali su priliku da unaprede svoja tehnička znanja i ostvare oko 140 radio veza sa radio amaterima iz 22 države. Ostvarene su radio veze sa radio amaterima iz Srbije, Rumunije, Rusije, Ukrajine, Letonije, Finske, Nemačke, Italije, Španije, Francuske, Slovenije, Hrvstske, Grčke, SAD, Aziskog dela Rusije, Libana, Belgije, Poljske, Slovačke, Holandije, Estonije i Engleske.


MLADEN KRSTAJIĆ: Sastaju se dve zemlje, a jedan narod - Fudbal, Reprezentacija\nHotSport»Fudbal»Reprezentacija»MLADEN KRSTAJIĆ: Sastaju se dve zemlje, a jedan narod\nNemanja Lazić| 2018-11-16T14:46:18+00:00\t16. nov 2018. 14:46|5 Comments|HotSport\nSelektor reprezentacije Srbije je u Staroj Pazovi govorio na konferenciji za medije pred utakmicu u Ligi nacija sa Crnom Gorom.\nTaj meč na programu je u subotu od 15 časova.\n– Veliki broj igra standardno, to je prvi put u poslednjih nekoliko godina da su skoro svi bitni šrafovi u klubovima. Može da se desi da promenimo taktiku, postoji ideja… Menjao sam sastav 13 ili 14 puta, taktiku ne, a mozda se i to promemeni, ne zbog Crne Gore već igrača. To mi je ujedno luksuz i problem, rekao je Krstajić na konferenciji za medije u Staroj Pazovi.\nKako je selektor Orlova naglasio, svako od igrača na spisku zaslužuje mesto u timu.\n– Očekujem da će to biti jedna dobra utakmica, šta je bilo bilo je u Podgorici. Poštujemo Crnu Goru i selektora Ljubišu Tumbakovića, koga neću nazvati kolegom jer mi je bio trener. Ipak, verujem u svoj tim da možemo da napravimo iskorak i osvojimo prvo mesto u grupi.\nSem Sergeja Milinković-Savića koji nije bio na okupljanju, definitivno su otpali Marko Dmitrović, Ljubomir Fejsa i Filip Kostić zbog operacije zuba.\n– Vidim da u Crnoj Gori ima dosta igrača koji će da izostaju, slično kao kod nas. Koga nema bez njega se mora, moramo da se prilagodimo tome, nema tenzija – sastaju se dve zemlje, a jedan narod.\nTAGOVI: Mladen Krstajić, Fudbalska reprezentacija Srbije, Liga nacija\nPRIMERA: Dmitrović dva puta poklekao protiv Mesija, remi Eibara i Barse za kraj\nCRNO-BELI AUTOBUS GRMEO NA PUTU DO HUMSKE: Igrači Partizana iznenadili kapitena pred poslednji meč (VIDEO)\nČOVEK ZVANI TITULA: Barselona čuva Artura Vidala!\nZarija B. 16.11.2018. at 16:23- Odgovori\t (0)\t (0)\nO čemu ti Krstajiću pričaš?! Ti ne živiš u C.Gori, pa ne znaš pravu istinu! Nad onima koji se danas izjašnjavaju kao Crnogorci, je vršen neprekidni komunistički mentalni inženjering od 1945. do danas. Svijest je osnova naše ljudske fiziologije a njihova svijest je izmijenjena, preoblikovana! Stvar je završena, jer čovjek ne razmišlja genetikom odnosno sa onim šta mu je u genima, nego glavom! Današnji Crnogorci ne grade svoj nacionalni identitet na autentičnosti svog vlastitog bića, nego na negativnom određenju prema Srbima! Zato su Srbi u C.Gori danas izloženi diskriminaciji i socijalnoj isključivosti! Molim te, Krstajiću, kada budeš imao priliku dođi u Cetinje, pa pokušaj bilo koga ubijediti da je Srbin a ne Crnogorac, pa ćeš se provesti kao bos po trnju! Prestani da se ponašaš u duhu bratstva i jedinstva! Otriježnjenje je došlo još početkom ’90-tih, nema više „bratstva i jedinstva“!\nPantelija Srećković 16.11.2018. at 18:32- Odgovori\t (0)\t (0)\nDobar komentar! Praktično to je ista stvar kao i sa ogromnom većinom današnjih Hrvata u Hrvatskoj i BiH, koji su genetski Srbi, ali im je katolička crkva, vremenom, izmenila svest i od njih napravila tzv. Hrvate! Praktično to je ista stvar kao i sa Hrvatima, neka neko pokuša da nekom Hrvatu, koji nosi srpsko prezime, kaže da je on srpskog porekla! To je nemoguća misija!\nPopaj 16.11.2018. at 19:12- Odgovori\t (0)\t (0)\nPotvrdjujem sve do slova..\nCattaro 16.11.2018. at 19:50- Odgovori\t (0)\t (0)\nAko živiš si rodjen u srbiji onda si srbin,ako si rodjen u crnoj gori onda si crnogorac. Ili ako si rodjen na teritoriji bosne i hercegovine onda si Bosanski Srbin. Nama u srbiji uopste nije bitno kako se ko izjaśnjava,svako ima pravo da sebe naziva kako on misli da mu pristoji. Gospodine iz crne gore ovde je reč o fudbalu a ne o politici, nemojmo da mesamo babe i žabe. Srbija 3:1 Crna gora\nPinokio 16.11.2018. at 18:51- Odgovori\t (0)\t (0)\nOni sto nam otimju zemlju i priznaju laznu drzavu Kosovo nikad nemogu biti moj narod oni ako su tvoji idi njima slobodno ali nemoj Srpski narod poistovjecivati sa njihovim Crnogorskim…